text:
Bangase babekwe amacala abamema uMalema
2012-10-22 08:28
Carthy Dlodlo, City Press
Bloemfontein- UMasipala eFree State uphenya izikhulu ezimbili, ezisolwa ngokuhlela umhlangano ekwakhuluma kuwo umholi we-ANC Youth League owaxoshwa uJulius Malema, ngesikhathi ekhuluma nabavukuzi.
Ngesonto eledlule uMalema wakhuluma nabavukuzi abatelekile basemayini yaseGoldfields Beatrix, ekhuluma enkundleni yezemidlalo iVirginia.
UMalema watshela abavukuzi ukuthi uMasipala wase Mtjhabeng wazama ukuvimba umhlangano, ngesikhathi uthola ukuthi uzobe ekhuluma kuwo.
Umvukuzi uRastso Montsioa utshele iphephandaba iCity Press wathi bathola imvume yokusebenzisa inkundla mahhala, uthi ngemuva kokuvela kwezindaba zokuthi kuzokhuluma uMalema, umasipala washaya ungqimphothwe wafuna ukukhokhelwa.
"Izinkinga zaqala ngoLwesibili ngesikhathi sekumele kufike uMalema, onogada esangweni babenqaba ukungenisa abantu ekwakumele bazomisa itente," kusho uMontsioa.
UMonstioa uthi izikhulu eziphenywayo azihlangene nokuhlelwa komhlangano.
Okhulumela amaphoyisa uWarrant Officer Malepo Khosana uthi amaphoyisa aphenya icala ngaphansi komthetho iGathering Act, uthi okwamanje akekho umuntu osethweswe amacala.
"Okwamanje kusahlanganiswe umbiko wase uthunyelwa kwabeNational Prosecuting Authority, yibo abazothatha isinqumo sokugcina," kusho uKhosana.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


c: text/html

text:
I-NDP izosisiza sonke - Zuma
2013-02-15 10:00
Johannesburg - INational Development Plan uzobeka izwe endleleni ecacile mayelana nokuthuthukiswa kwezwe, kusho uMengameli Jacob Zuma ngoLwesihlanu.
"Akuyona into kahulumeni noma iqembu elithize, kodwa ngeyethu sonke,” esho esidlweni sebhizinisi sasekuseni esihlelwe yiphephandaba iThe New Age, eKapa, ngemuva kokwethula inkulumo ebhekiswe esizweni kuvulwa iPhalamende ngoLwesine.
"Izwe liyazi lapho liya khona. SesineNational Development Plan manje. Akuyona into eqhamuka emakhanda abantu nje abazikhulumela noma yini, kepha uhlelo okumele lusize izwe.”
UZuma uthe ingqinamba ebhekene nohulumeni ukuqinisekisa ukuthi lolu hlelo lisebenzela wonke umuntu wakuleli.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA

robotstxt: allowed

filter: keep


text:
Akasabuthi quthu uShrien Dewani - Umbiko
2012-12-04 07:53
London - Kuthiwa uShrien Dewani usehlala ngokungakhululeki ngenxa yokuthi sihlala sibuya njalo emqondweni wakhe isithombe sobusuku okwabulawa ngabo unkosikazi wakhe.
Lokhu kwenzeka ngesikhathi besekhefini ngemuva komshado kuleli, kulalele ijaji laseBrithani ngoMsombuluko ngesikhathi linquma ukuthi liqale ngoJulayi elokuthi uDewani azothetha icala lakhe kuleli.
UDewani, nothola ukwelashwa esibhedlela sezengqondo, kwabikwa ukuthi akaphathekile kahle ukuba kungaqhubeka leli cala ngoMashi.
IMantshi uHoward Riddle ube esenikeza lo somabhizinisi ibheyili kuze kube ubuyela enkantolo ngo-Ephreli.
UDewani uyakhonjwa ekufeni kuka-Anni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Idolobho LakoBulawayo Lithi Izakhamizi Ziyawathola Amanzi Okusebenzisa Lanxa Kulohlupho
Ikhansili ithi kulenkonxa zama bowser umanisipala athwalela ngazo abantu amanzi okusebenzisa ngensuku avalwa ngazo.
Sithandekile Mhlanga
14.09.2012 17:22
WASHINGTON DC—
Osaphethe isikhundla sika mayor wedolobho lakoBulawayo uMnu. Amen Mpofu uthi lanxa kulohlupho lokuswelakala kwamanzi kulelidolobho, ikhansili yakhe iyenelisa ukuthi wonke umuntu athole amanzi ahlanzekileyo okusebenzisa, njalo akula zakhamizi ezingathi ziyawaswela amanzi.
Ezinye izakhamizi zalelidolobho ezihlala endaweni eziqansileyo lalapho okungela zibholane khona zithi azitholi amanzi ngensuku evuliwe.
Kodwa uMpofu utshele uSithandekile Mhlanga weStudio 7 ukuthi kulenkonxa zama bowser ikhansili ethwalela ngazo abantu amanzi okusebenzisa ngensuku ayabe evalwe ngazo.
Ingxoxo LoMnu. Amen Mpofu


text:
Kubuyelwa emakilasini e-DUT
2013-02-06 10:05
Durban - Kubhekeke ukuthi kuqale ukufunda esikhungweni semfundo ephakeme eThekwini, iDurban University of Technology, kulandela ukuthi kumiswe okwesikhashana ngoLwesibili, kubika iNewswatch.
Amakilasi amiswe ngemuva kokubheduka kombhikisho wabafundi.
UDaliso Gumede, osesigungwini iStudent Representative Council uthi abaphathi besikhungo kanjalo nabamele abafundi bafinyelele esivumelwaneni.
UGumede
uthi kwezinye zezinto ekuvunyelwane ngazo wukuthi abafundi abangu-300 abazokwenza unyaka wokuqala, batholelwe izindawo zokuhlala isikhashana.
Uthi nabeNational Student Financial Aid Scheme sebevumile ukwelekelela abafundi abangu-33 abazokwenza iBtech.
"I-SRC kanye nabaphathi babe nesivumelwano. Okwamanje sesimisiwe isiteleka, kuzoqhubeka ukufunda," kuchaza uGumede.
"Sanelisekile siyi-SRC nabo bonke abafundi."
Abaphathi besikhungo babike ukuthi isicazwe yaphela imali engu-R234 million ekubhekwe ukuthi ilekelele abafundi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
HARARE—
Inhlanganiso elwela ukulondolozwa kwelungelo loluntu eye Zimbabwe Human Rights Association-ZIMRIGHTS imiswe phambi komthethwandaba kaMantshi eHarare ngolweSihlanu, isetheswa umlandu wokusebenza ngokungathembeki lokutshumayela imibiko engayisiyo ngohulumende, okuphazamisa umsebenzi wakhe.
Abe ZIMRIGHTS laba, bemelwe ngomunye wamalunga eBoard uMnumzana Nunurayi Jena, onguyena umphathi wesikhwama kulinhlanganiso, bamiswe phambi kukaMantshi uMnumzana Tendayi Mahwe besetheswa umlandu wokubhalisa abantu abalelungelo lokuvhota okungekho emthethweni.
Amaphepha ethulwe ngabatshutshisi, abika ukuba abe ZIMRIGHTS, besebenzelana lomqondisi walinhlanganiso uMnumzana Okay Machisa, umgcinisihlalo walinhlanganiso e Highfields uDorcas Sheren, umhleli wenhlelo kulenhlanganiso uLeo Chamahwinya, uFarai Bhani kanye loTatenda Chinaka, bavumelana ukuba babhalise amagama abantu abazavhota okungekho emthethweni.
Kubika intathelizindaba yeStudio 7 uMavis Gama ese Harare
Udaba lukaMavis Gama lwabeZimrights emthethwandaba


text:
Kushone umfundi engozini e-E Cape
2012-05-10 07:46
Johannesburg - Kushone umfundi kwathi abanye abangu-19 balimala kabi
ngesikhathi kugingqika iveni abebehamba ngayo kuN2 phakathi kweMount Ayliff neKokstad,
e-Eastern Cape, kusho abe-Arrive Alive
ngoLwesine.
"Kusolakala ukuthi umshayeli usike enye imoto wabe
esehluleka ukulawula imoto yakhe yakhalakathela ebhulohweni,” kusho okhulumela
le nhlangano uTshepo Machaea.
Le ngozi eyenzeke ngabo-16:00 ngoLwesithathu, ibulale
umfundi oyedwa njengoba abanye kumbulwa kwembeswa kubo.
Abalimele baphuthunyiswe esibhedlela iMount Ayliff.
Umshayeli ubekwe icala lokubulala nokushayela edle amanzi
amponjwana njengoba etholakale nebhodlela lotshwala.
- Landela
IzindabaNews24 kuTwitter
- SAPA


text:
Sekuyathembisa ngoBenni
2012-11-06 10:00
Johannesburg - Umgadli we-Orlando Pirates uBenni McCarthy ufake igoli ngesikhathi ezakhe zidlala owobungani ne-University of Pretoria ngoMgqibelo nokubonakala kunikeza ithemba ngesimo sakhe, kubika iSoccer Laduma.
Lo mdlali ubengasabonakali enkundleni kulandela ukulimala kwakhe ngesikhathi iBafana Bafana ibhekene neBrazil, kodwa manje kubukeka sengathi usekulungele ukuqokelwa esikwatini sePirates ngaphansi komqeqeshi uRoger de Sa.
Lo mdlali osahamba phambili ngamagoli awafaka kuBafana Bafana kusalindeleke ukuba adlale ngaphansi kwesandla sikaDe Sa, kanti kulindeleke abonakale uma ezakhe sezibhekene neMamelodi Sundowns kuleli sonto.
UMcCarthy
udlale ibhola elincomekayo ngesizini eyedlule.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kutholakale isidumbu sokhukhuleke eLimpopo
2013-01-24 14:08
Polokwane - Kutholakale isidumbu sendoda eneminyaka engu-57 ubudala, ekukholakala ukuthi yakhukhulwa ngamanzi ngesikhathi kuhlasele izikhukhula eLimpopo.
UThomas Rampepe wanyamalala eHa-Kutama, eMakhado, ngoLwesibili, wayezama ukuwela umfula, kusho okhulumela amaphoyisa aseTshilwavhusiku, uConstable Munyadziwa Thenga.
"Sithole umbiko ovela kumalungu omphakathi, ethi kutholakale isidumbu sendoda."
Balinganiselwa eshumini abantu abashonile ezikhukhuleni zaseLimpopo, abathathu namanje basanyamalele kanti abangamakhulu basale bengenamakhaya.
EMusina, amaphoyisa athungatha izidumbu zezingane ezimbili, ezinyamalale ngeSonto ebusuku.
Izingane bezihamba nobaba wazo ngemoto, ngesikhathi kuwa ibhuluho, isidumbu sikababa wazo sitholakale sivaleleke ngaphansi kwesihlahla.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
.
- SAPA


text:
UXingwana uchitha isigwebo sentambo
2013-02-13 10:02
Bredasdorp - UNgqongqoshe woMnyango wezabesiFazane, iziNgane kanjalo nabaphila nokuKhubazeka, uLulu Xongwana, uthi kumele kuqalwe izinkantolo ezizobhekana ngqo namacala okuhlukumeza izingane nabantu besifazane.
Ungqongqoshe usho kanjena ekhuluma eNkantolo yeMantshi yaseBredasdorp, ngoLwesibili, ngesikhathi kuvela ngaphambi kwenkantolo abasolwa ecaleni lokudlwengulwa nokubulawa ngesihluku kuka-Anene Booysen, 17.
UXingwana ukuchithile ukubuyiswa kwesigwebo sentambo, abantu abaningi abakhale ngokuthi kumele sibuyiswe, sitholwe ngabahlukumezi nababulali.
“Isigwebo sentambo siphambene nezimiso zethu ngamalungelo abantu, kumele izinkantolo ziqinisekise ukuthi izephulamthetho zithola isigwebo esizifanele."
Ungqonqgoshe uqhubeke wathi kumele iphikiswe ibheyili kubahlukumezi.
"Kuyangixaka nje ukuthi bazifihla ubuso. Yini ngempela abayicashelayo."
UXingwana ucele uhulumeni ukuthi afake imali eningana ukuqinisa ukusebenza kwamaphoyisa kanjalo nasekutheni kuqalwe izinkantolo ezizobhekana namacala okuhlukumeza abantu besifazane nezingane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Lalimisiwe iphoyisa elisolwa kwelikaTatane
2012-05-17 16:34
Ficksburg - Ufakazi woMbuso ecaleni lokubulawa kombhikishi waseFicksburg u-Andries Tatane wabe emisiswe emsebenzini ngesikhathi ehambele umbhikisho futhi wabe eqhubeka momsebenzi wakhe njengephoyisa.
Lokhu kuvele ebufakazini obethulwe eNkantoo yesuFunda iFicksburg ngoLwesine.
Ummeli wamaphoyisa ayisikhombisa uJohann Nel, upheke ngemibuzo ufakazi uConstable
Kabelo Pule, embuza ukuthi ngabe usawusebenzela yini umbutho wamaphoyisa.
UPule utshele inkantolo wathi umisiwe emsenbenzini kodwa usayilo iphoyisa.
"Angikhumbuli ukuthi ngamiswa nini kodwa ngisayilo iphoyisa."
Amaphoyisa abhekene necala lokushaya nokubulala uthisha uTatane, ngesikhathi kuqhubeka umbhikisho wabahlalieFicksburg ngonyaka ka-2011.
Icala liyaqhubeka
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
http://isizulu.news24.com/NingizimuAfrika/Kubhikishe-izakhamuzi-eThekwini-20121207
Kubhikishe izakhamuzi eThekwini
Durban – Amakhulu ezakhamuzi zaseThekwini eClaire Estate naseReservoir Hills, kulindeleke ukuba zingenele umbhikisho, emgwaqeni uPalmiet Road, ngoLwesihlanu ekuseni.
Inhlangano yabahlali basemjondolo, ithi bazobamba imashi enokuthula ngenhloso yokuzwakalisa ukukhathazeka kwabo ngokungalethwa kwezidingo, kubika iNewswatch.
Okhulumela Abahlali Basemjondolo uSbu Zikode uthi abahlali bazolibhekisa ehhovisi likaThemba Mtshali, noyikhansela lakuwadi 23, okuyilapho abazomnika khona incwadi yezikhalazo.
Uthi abahlali badiniwe ngokungalethwa kwezidingo endaweni, izidingo ezifana namanzi nokuthuthwa kwendle.
Amaphoyisa asiqaphile isimo.
Ababhikishi ku-Palmiet Road bashise amathayi bajikijela amatshe emgwaqeni.


text:
Ubalimazile abanye umyaleloComment on this story
MHLENGI SHANGASE
YIZE ezinye izikole zikwazile ukuphakela abafundi ukudla kodwa abanye abafundi babulawe yindlala njengoba uMnyango wezeMfundo uthumele ngomzuzu wokugcina umyalelo wokuthi akuqhubeke izinkampani ezindala ebeziphakela ukudla.
Lo myalelo okhishwe ngamaholidi kwezinye izikole awufikanga njengoba bekuvaliwe kanti nezinye izinkampani okuthiwa aziqhubeke ziphakele izingane azikazisayini izivumelwano noMnyango okwenza kube nzima ukuqhubeka singekho isivumelwano nento ebambekayo. Izikole zaziqoka izinkampani ezizophakela abafundi ngoMashi kodwa uMnyango washaya ingwiji ngomzuzu wokugcina wathi akuqhubeke ezindala ngenxa yenkohlakalo.
Abanye othishanhloko bezikole eThekwini naseNkandla abacele ukungadalulwa bathe i-circular ifike ngemuva kwesikhathi ingasekho into abangayenza.
Bathe ukuvalwa kwezikole kubalimazile ngoba zivalwe bedunguza ebumnyameni bengazi ukuthi iyiphi inkampani ezophakela abafundi uma kuvulwa izikole.
“Bekuvaliwe sizwa emaphephandabeni ukuthi kunomyalelo ophumile wokuthi kumele kuqhubeke izinkampani ezindala. Mina nje la eNkandla asikayitholi leyo-circular abafundi abazange badle,” usho kanje.
Uthishanhloko wesikole saseThekwini, uthe yize abafundi bengazange badle izolo kodwa namhlanje kuzolunga ngoba usemazisile umnikazi wenkampani ukuthi kuzoqhubeka abadala.
UMnuz Nkosinathi Sishi oyiNhloko yoMnyango wathi kuzoqhubeka izinkampani ezindala kuze kube nguNovemba ngemuva kokuba ithimba eliphenya inkohlakalo kulolu hlelo luthole ukuthi kunuka phu inkohlakalo.
Okhulumela uMnyango wezeMfundo, uMnuz Muzi Mahlambi uthe bazosebenza kanzima ukuqinisekisa ukuthi bonke abafundi bayadla ngoba kukhona abathembele kulolu hlelo. Uthe abaphathi beziyingi namaWadi kumele baqinisekise ukuthi othishanhloko bayitholile i-circular.
“Siyadabuka ukuthi kwezinye izikole akuzange kudliwe ngoba baningi abathembele kulolu hlelo esifundazweni futhi sizoqinisekisa ukuthi asiphumuli zingakadli zonke izingane,” usho kanje.
Uthe ngaphandle kokungadli kwabafundi azikho ezinye izigameko ezibikiwe eziphazamise usuku lokuqala lokuvulwa kwezikole njengoba bekuvalelwe amaholidi asebusika.
Uthe naseSisonke isimo besingesimbi njengoba belikhithikile kungahambeki nasemigwaqweni.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ubuholi be-ANC e-E Cape buphika eyokulwa
2012-10-08 12:03
Johannesburg - Unobhala wesigungu iNelson Mandela Bay, e-Eastern Cape, uyichithile imibiko ethi ubambane ngezandla nosihlalo wesigungu ngesikhathi kubangwa amagama abaholi abazovotelwa eMangaung.
"Akaze yenzeke into enjenga leyo phakathi kwami noSihlalo uNceba Faku, akaze nje sibambane ngezandla," kusho uNobhala uZandisile Qupe.
"Into nje efana naleyo ayisoze yenzeka. Mdala kunami, akukho nje ezimfundisweni zethu ukulwa, abantu bafafaza into engekho.""
Iphephandaba iThe Star libike ngoMsombuluko lathi ubuholi bekomidi e-Eastern Cape, buzokweseka uMengameli Jacob Zuma.
UFaku, ngokwakhe utshele iphephandaba wathi weseka iPhini likaMengameli uKgalema Motlanthe.
UQupe ukuvumile ukuthi kunokwehluka phakathi kwemibono yakhe nekaFaku.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Lihlehlile elokubulawa kwesikhulu sikahulumeni
2013-01-03 15:03
Johannesburg - Lihlehlile eNkantolo yeMantshi eMankweng, icala lokubulala elibhekene nabafana abathathu nendoda eyodwa.
Okhulumela amaphoyisa eLimpopo, uBrigadier Hangwani Mulaudzi uthi icala lihlehlele umhlaka-16 Januwari.
Abasolwa babhekene necala lokubulala u-Ephraim Mashiane, 54, owabe engumqondisi eMnyangweni wezokuThuthukiswa koMnotho, esifundazweni.
UMashiane wanyamalala mhla lulunye kuSeptemba, kwatholakala imoto yakhe isishisiwe eGa-Mothapo, ePolokwane.
Yena isidumbu sakhe satholakala sintanta edamini iSchoonoord Dam, eSekhukhune.
Abasolwa ngumfana oneminyaka engu-16 ubudala, ababili abaneminyaka engu-19 ubudala kube ngoyedwa oneminyaka engu-20 ubudala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuphangalale 6 engozini eW Cape
2012-07-04 12:04
Cape Town - Kushone abantu abayisithupha kwathi abangu-12 balimala ngesikhathi itekisi abebehamba ngayo igingqika ngase-Aberdeen, eWestern Cape, kusho abethimba lezinhlekelele ngoLwesithathu.
Okhulumela leli thimba uKeri Davids uthe leli tekisi beliya eKapa ngesikhathi ligingqika eKaroo, ngabo-05:00.
Kushone amadoda amane nabesifazane ababili endaweni yesehlakalo.
Amadoda amathathu alimale kanzima, kanjalo nabezifazane abathathu kwathi abantu abayisithupha bathola imihuzukwana.
- Landela
IzindabaNews24 kuTwitter
- SAPA


text:
Johannesburg - Ufakazi oyiphoyisa ukhale ngokudideka ngesikhathi ethula ubufakazi ecaleni lokubulawa komfana waseSoweto uThato Mokoka, 16, owadutshulwa yiphoyisa.
"Ngasala ngidedekile ngesikhsthi ngibona umfana omncane elele edamini legazi elimele," kusho ufakazi uConstable Tshepo Mokhomola, etshela iNkantolo eNkulu eGoli.
UMokhomola ubethula ubufakazi ecaleni elibhekene nephoyisa uSipho Mbatha, icala lenzeka mhlaka-14 Febhuwari 2011.
UMokhomola ubebuzwa yinkantolo ukuthi kwenzeka kanjani ukuthi ahluleke ukusho ebufakazini bakhe bokuqala ukuthi uMokoka nomgani wakhe baseshwa ngamaphoyisa.
Inkantolo iphinde yafuna ukwazi ukuthi yini eyadala ukuthi uMakhomola nelinye iphoyisa uClifford Mathebula, befuna kulungiswe kabusha ubufakazi obuthile, obufanayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
SAPA


text:
Ingozi yezimoto idlule nomakhelwane (7)Comment on this story
NONTUTHUKO NGUBANE
LISHONE elangoMgqibelo kumuncu kubantu baseSweetwaters, eMgungundlovu, emuva kokushona kwabantu abayisikhombisa engozini yokushayisana kwezimoto obekukhona kubo abebebuya kobuka umdlalo weBafana Bafana neCape Verde.
Isibhicongo sengozi senzeke ngakwaMpumuza, emgwaqweni waseCaluza lapho kushayisane khona i-VW Golf neVW Fox.
Kushone umnikazi wendawo yokucima ukoma iPhumies Tavern, eSweetwaters, uMnuz Malulu Mpulo (45), Mnuz Themba Mkhize (47), abebengabadlali beziginci; Mnuz Daluxolo Shange, Mnuz Skhumbuzo Zondi, Mnuz Sboniso Ndlovu (24), okuthiwa bebebuya kobuka umdlalo weBafana; uMnuz Sphamandla Sokhela noMnuz Mthobisi Sibisi.
Umshayeli wenye yezimoto, uMnuz Thabani Lushaba, ulaliswe esibhedlela nabanye ababili okuthiwa ngoSmanga noZazi abebehamba nge-V W Fox.
Sebebonke abantu abashone ezingozini zomgwaqo KwaZulu-Natal ngempelasonto bangu 18.
Imindeni elahlekelwe yizihlobo zayo engozini yaseMgungundlovu ithe ifuna incazelo egcwele ngokwenzekile.
IVW Golf ibihamba abantu abane kwashona kuyo abathathu kwasinda umshayeli.
Ngokuthola kweSolezwe labo abebehamba ngeGolf bebesendleleni bebuyela emakhaya eSweetwaters emuva kokubukela umdlalo weBafana endaweni ethile, kanti iVW Fox yona ibiphuma eSweetwaters ilayishe amalungu ebhendi abeziqeqesha.
Isolezwe livakashele imindeni ebisashaqekile ngale ngozi izolo lathola ukuthi iningi labashonile lingomakhelwane eSweetwaters.
Ugogo kamshayeli wegalofu osindile, uNkk Grace Lushaba, uthe akazi uzoyibhekelwa wubani imindeni yabashonile behamba nomzukulu wakhe kuyobukwa ibhola.
“Angazi ngizoyithini le ndaba. Okubuhlungu wukuthi abangani bakhe bonke laba akade ehamba nabo beyobuka ibhola. bekuyinto abayithandayo. Ngimficile esesibhedlela uyakhuluma kodwa akucaci kahle ukuthi le ngozi yenzeke kanjani ngempela,” kusho uNkk Lushaba.
Umndeni kaMpulo uthe umfowabo ubengaphuzi nhlobo yize ebene-tavern. into abeyikhonzile wukudlala umculo weJazz njengoba kade beqeda ukudlala nabangani bakhe esebahambisa emakhaya.
Udadewabo kaMpulo, uNksz Sthembile Mpulo, uthe ufuna ukuthola iqiniso ngale ngozi.
UNgqongqoshe wezokuThutha esifundazweni, uMnuz Willies Mchunu uthe ushaqekile ngesibalo esiphezulu sabantu abashone emgwaqweni isikhathi samaholidi sesidlulile.
“Akukholakali futhi akwamukelekile ukuthi abantu abangu-18 bashone ezingozini zomgwaqo ngezinsuku ezimbili kuphela. Emuva kokulahlekelwa ngabantu abangaphezu kuka-200 ngamaholidi ngikuthola kunzima ukuthi isifundazwe sisalahlekelwa ngabanye abantu emgwaqweni. Nginxusa bonke abasebenzisa umgwaqo ukuthi beqikelele bahloniphe nemithetho yasemigwaqweni. Siyazwelana kakhulu nemindeni elahlekelwe,”kusho uMnchunu.
UNgqongqoshe uphinde wagcizelela uukukhathazeka ngabantu abaqhubeka nokushayela bephuzile.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ngeke siyithathe kancane iStars - Pirates
2013-02-19 14:04
Johannesburg - I-Orlando Pirates ithi ngeke ilenze iphutha lokuthatha kancane iPlatinum Stars, nengazwile kulezi zinsuku, njengoba ifuna ukuvikela isicoco sePremiership.
Umqeqeshi wamaBhakabhaka uRoger de Sa ukusho lokhu ngaphambi komdlalo wala maqembu ozoba se-Orlando Stadium ngoLwesithathu.
“Sesidlale imidlalo yeligi engu-11 ngaphandle kokuhlulwa kanti neqembu lingoshampeni besikhathi ngakho kumele sizethembe," kusho uDe Sa.
“Kodwa kumele siqaphele futhi silihloniphe leli qembu elizakhele ugazi kwabaningi ngokudlala kahle kule sizini."
La maqembu ahleli kunombolo 2 no-3 ngemuva kweKaizer Chiefs ohlwini lweligi.
“Umuzwa muhle kakhulu kubadlali kusukela ngosuku lokuqala ngafika lana," kuphetha uDe Sa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kucishe kwambhedela owe-5FM
2012-03-07 07:18
Johannesburg - Umsakazi we-5FM ohlezi esematheni ngezindaba ezingezinhle, uGareth Cliff, uchithe imizuzwana esendlini emnyama kulandela ukuthi ebanjwe eshayela imoto ebidla amagalani ePitoli ngoLwesibili ebusuku.
"Ngichithe imizuzwana nje engatheni ejele, ngenxa yokungaziphathi kahle...kodwa ngijabulile ngesikhathi sebengidedela," kusho uCliff etshela iTalk Radio 702 ngoLwesithathu ekuseni.
Uthi ubebuyela ekhaya emuva kokuqopha ama-Idols eThekwini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UNzimande ugxeke uMbeki weseka uZuma
2012-10-26 12:03
Johannesburg - UNobhala Jikelele weSA Communist Party uBlade Nzimande, useveze ukweseka kwakhe uMengameli uJacob Zuma waqhubeka wathi “abaphiki bengculaza” abangazami ukufundisa iqembu elibusayo ngokuphatha, kusho umbiko weSowetan.
"Akekho noyedwa kubaphiki bengculaza ekumele aze kithi azositshela ukuthi siphathe kanjani, ekubeni bona bengakabali ukuthi bangaki abantu abashona ezandleni zabo,” kusho uNzimande ekhuluma eseMidrand.
UNzimande uthe wasala ephoxekile ngezinkulumo zaloyo owabe enguMengameli uThabo Mbeki nowabe enguNgqongqoshe woMnyango wezeMpilo uManto Tshabalala Msimang, abazenza ngodaba olwabe luphathelene negciwane lengculaza.
Uqhubeke wathi uMbeki ekanye nomholi weCongress of the People uMosiuoa Lekota, bahamba beshiye imibuzo ngemuva, uthe kunombuso wabantu abafana nabafile, abazama ukuvukela uZuma.
Ngesonto eledlule uMbeki wakhuluma wathi ubuholi obukhona be-African National Congress, buphelelwe indlela yokuphatha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Johannesburg - Babili abantu abalimalile ngesikhathi kuginqika imoto emgwaqeni ongu-N2 ngakuNandi drive eThekwini, kubika i-Newswatch
.
Kukholakala ukuthi umshayeli wemoto eyi bakkie uhlulekile ukuyilawula yase iginqika.
Ingozi yenzeke ngezikhathi zamadina.
Umshayeli kanye nomunut obephakathi emotweni bathoo eukwelashwa endaweni yesehlakalo.
Okhulela abezimo eziphuthumayo i-ER24 uDerrick Banks uthi kube nokuphazamisek akwezimoto.
U Banks uthi imoto eginqikile ibithwele amakhemikhali axhitheke agcwala umgwaqo.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
SAPA


text:
UZille uzophawula ngomnikelo wakwaGupta
2013-01-30 12:03
Johannesburg - Umholi we-DA uHelen Zille uthi uzophendula ngokuhamba kosuku ngoLwesithathu ngombiko wephephandaba iThe New Age othi wayamukela azi kahle kamhlophe imali ukuthi iqhamuka kwabakwaGupta.
"I-DA izophendula ngokuhamba kwesikhathi ngoLwesithathu," kusho umkhulumeli wakhe uCameron Arendse.
Iphephandaba libike ukuthi uZille wathumelela u-Atul
Gupta incwadi ngomhlaka-25 Meyi 2009, embonga ngokunikelela iqembu.
Kuze kube yimanje, uZille ushaya phansi ngonyawo uthi ngeke alikhiphe igama lalowo owabanikelela ngemali, njengoba ethi banesivumelwano abasenza sokuthi lokhu kugcinwe kuyimfihlo.
Kwanalo leli phephandaba alinaso isiqinisekiso sokuthi le mali yayiphuma ku-Atul, yize incwadi yokubonga yayibhekiswe kuye.
NgoLwesibili, uZille uthe le mali bayinikelelwa ngelinye lamalungu eliyisikhulu enkampanini yakwaGupta.
Wonke lo msindo ususwe ukuthi uZille ehoxe enkulumweni yasekuseni eyabe ihlelwe yiphephandaba, ngoba ethi kubhubhudlwa imali yabakhokhi bentela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Usizwe yinkantolo obedelelwa kuFacebook
2013-02-04 12:01
Pretoria - Indoda yaseGoli ihleka yodwa ngemuva kokunqoba icala lokwedelelwa enkundleni yezokuxhumana iFacebook, ekade ilivulele omunye owabe engumngani wayo.
IJaji uNigel Willis ukhiphe isinqumo ngesonto eledlule, nokwenze kwacaca bha ukuthi abantu abadelela abanye kuFacebook, bangavulelwa amacala baphinde bagwetshwe, kubika iphephandaba iSaturday Star.
Amagama, elikammangali nommangalelwa, agodliwe.
Owesifazane wabhala ekhasini lalona wesilisa wathi: " Kazi kwenzekani kumuntu engangithi ungumngani wami weminyaka engu-15, kazi kwashintsha kuphi. Ukhumbule ukuthi ngihlale ngibona usizi ebusweni bamantombazane akho zonke izinsuku."
“Ngabe kumele sisole utshwala, izidakamizwa, isonto noma mhlampe zikhona ezinye izizathu ezenza uziphathe ngendlela oziphethe ngayo. Kazi uma uzibheka esibukweni udakiwe ubonani," kusho omunye wemibhalo.
Indoda icele inkantolo uthi ivimbe lona wesifazane, bese imtshela ayeke lo mkhuba wakhe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Xwayani umkhonyovu wamasheke - Sabric
2012-07-23 16:50
Johannesburg - Amkhasimende amabhange kumele axwaye umkhonyovu oqhubekayo wamasheke, kusho abeSA Banking Risk Information Centre, esitatimendeni esikhishwe ngoMsombuluko.
Yize noza zehlile izigameko zomkhonyovu othinta amasheke, abantu kumele bahlale bevule amehlo, kusho uSabric.
Kuthiwa osomabhizinisi banikwa imisebenzi bese izigilamkhuba zikhokhe ngesheke elingumbombayi.
Isikhulu sakwaSabric uKalyani Pillay uthe osomabhizinisi abake bathi ukuma ekwamukeleni amasheke bafune imali ebonakalayo ngaphambi kokuthi badedele impahla.
"Kwezinye izehlakalo abantu bantshontsha abasheke abantu abasemabhizinisini bese befuna izimali emabhange."
UPillay uthe kuvamisile ukuthi abasebenzi bangaphakathi enkampanini eqolwayo basebenzisane nezigilamkhuba.
"SinguSabric siyanxusa abantu abasebenzisa amasheke ukuthi bawagcine endaweni ephephile, kuthi uma ibhuku lilahlekile, libikwe ngokushesha."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
INew York Times ixwayise nge-Info Bill
2011-11-30 08:38
Johannesburg - INew York Times ngoLwesibili ishicilele isiqephu esingenkululeko yabezindaba eNingizimu Afrika, ixwayisa ngokuthi intando yabantu ingase ibe sengcupheni.
"Intando yabantu eyaba yidumela emhlabeni, eyatholakala ngemuva kweminyaka eminingi yemizabalazo kulwiswana nobandlululo, isengcupheni," ngokusho kwesiqephu esibhalwe ku- www.nytimes.com.
“Akubeki nje kuphela izintatheli engcupheni. kodwa kuyilungelo lezakhamuzi ukwazi.”
Ixwayise ngokuthi uma kungabuyekezwa lo mthetho sivivinywa kufakwe isigaba esivumela ukuba umphakathi uthole ulwazi, "ungadala umonakalo ongeke uphinde ulungiseke entandweni yabanta eNingizimu Afrika."
Lo mthetho sivivinywa wavotelwa yiPhalamende, manje usezithebeni zeNational Council of Provinces.
- “Like” ikhasi lethu kuFacebook ukuze uthole izindaba ngolimi lwakho
- Landela IzindabaNews24 kuTwitter
- SAPA


text:
I-Qashqai entsha isandisile isikhala sokulayishaComment on this story
IMOTO: Nissan Qashqai
NAMANJE angiqondi ukuthi kungani kwa Nissan bengavelanga bayikhipha nalena enezihlalo ezimbili ezengeziwe iQashqai ngesikhathi yethulwa okokuqala eNingizimu Afrika ngo 2008. Le Qashqai +2, iqondiswe kakhulu kubantu abanemindeni noma abanenqwaba yabangani ngoba iwumgodi ongagcwali.
Ngikhala ngokuthatha isikhathi eside nje ngaphambi kokuthi bayethule ngoba kunabantu abaningi abasahamba ngalena enezihlalo ezilayisha abantu abahlanu abanye abasanda nakuyithenga. Ngesikhathi sivivinya iQashqai +2 kungicacele ukuthi lena endala iyafana nemoto encane, umehluko nje wukuthi yona idle ngokuphakama.
Isikhala ngaphakathi sandisiwe okuyinto enhle uma imoto isizolayisha inqwaba yabantu. Ngaphambili maqondana nomshayeli bayihlele kabusha. Bheka nje ngoba isiphuma neBluetooth kanye ne radio konke okulawulwa umshayeli esiteringini.
Idonsa ngamagiya ayisithupha aya phambili azingenela kalula.
Ngesikhathi ngihamba ngayo bekufika lapho ngilibala khona ukufaka igiya lesithupha ngenxa yamandla egiya lesihlanu namanye angaphansi.
Amandla ayo nokubambelela kuzwakala kahle uma ulayishe abantu, ngoba uma uzigengqezela wedwa ivele iphephuke ngesikhathi ucindezela kakhulu amafutha.
Ezindaweni eziyimimango izokuphoxa ngoba iphenduka isindandanda, kodwa uma umgwaqo uthule uqondile ubona ngoba isigamanxa ku-200km/h ingazwakali.
Amasondo ayo angu-18 inch ahambisana nerimu elisha ngezinye zezinto eziyinika isithunzi.
Izihlalo ezengeziwe zangemuva akulula ukuthi uzibone ngoba zilala mba phansi kwande isikhala sebhuthi. Okudingeka ukwenze wukudonsa okusantambo bese ziyaphakama.
Zibukeka zisasigqiki kodwa uma usubeka isinqe wubuntofontofo bodwa.
EZOKUPHEPHA
Amabhuleki akhona aphuma ne-Advance Braking Syste, i-EBD ne Brake Assist. Zonke izihlalo zinamabhande, bese kuba khona ama airbag ayisithupha aze ayogamanxa ezihlalweni ezingemuva okusho ukuphepha okusezingeni.
Iphuma ne- Warranty yeminyaka emithathu emuva kuka-100 000km kanye ne service plan ka-90 000km yeminyaka emithathu.
INJINI: 2.0 litre
AMANDLA: 110Kw
ITORQUE: 320Nm
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kushone 10 kuhlaselwa eBaghdad
2013-02-08 12:16
Baghdad - Izikhulu zase-Iraq zithi izehlakalo zokuqhuma kwamabhomu elandelana ezenzeke eShiite, eBaghdad zishiye kushone cishe abantu abayishumi kwalimala abangu-35.
Amaphoyisa amabili athi amabhomu abefihlwe ebhokisini aqhume ngoLwesihlanu emakethe esenyakatho nendawo yaseKazimyah.
Ukuqhuma kwesibili, kwenzeke emotweni.
Isikhulu sezempilo sisiqinisekisile isibalo sabalimele. Zonke izikhulu azifunanga ukudalulwa amagama azo ngezizathu zokungabinalo igunya lokukhipha imininingwane.
Njalo NgoLwezihlanu, izinkulungwane zabantu base-Iraq zibuthana emakethe ukuyothenga, zichithe isikhathi khona nemindeni yazo njengoba kusuke kuyimpelasonto yamaSulumane.
Imakethe ijwayele ukuhlaselwa amavukelambuso ngenhloso yokulimaza amantu abaningi.
Nakuba sezehlile izehlakalo zodlame e-Iraq, amavukelambuso asaqhubeka nokuhlasela abezokuphepha namalungu omphakathi nsuku zonke ngemizamo yokufakela uhulumeni weShiite inselelo.
- Landela
IzindabaNews24 kuTwitter
- Sapa - AFP


text:
Uyashoda uphethiloli - Umbiko
2012-10-01 16:40
Durban - Isiteleka sabashayeli bamaloli sesiqala ukuzwela kakhulu kubashayeli bezimoto kwezinye izindawo KwaZulu-Natal njengoba abashayeli bejika emagalaji bengawutholile uphethiloli, kubika iNewswatch.
AbakwaSouth African Petroleum Industry Association batshele iNewswatch bathi bayazama ukubhekana nenkinga yokushoda kukaphethiloli emagalaji.
Abashayeli abaningi eThekwini bathe sekunezinsuku ezimbili kunokushoda kwezinhlobo ezithile zikaphethiloli emagalaji.
Izindawo ekubalwe kuzo ukushoda zihlanganisa iBallito, Hillcrest, Umhlanga, 'Toti, Pinetown, Richards Bay, Eshowe kanjalo noMgungundlovu.
Amagalaji aseVerulam nawo kuthiwa aseqalile ukubhekana nale nkinga.
Balinganiselwa ku-20 000 abashayeli abadube amaloli bangena esitelekeni, kusukela ngoMsombuluko owedlule.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kuboshwe 5 ngokufa kwasebekhulile
2013-02-13 16:28
Bloemfontein - Kuboshwe amadoda amahlanu asolwa ngokuba nesandla ekubulaweni kwabashadikazi asebekhulile baseBethulie, kusho amaphoyisa aseFree State.
Okhulumela amaphoyisa uConstable Maselela Langa uthi abasolwa baseminyakeni yobudala ephakathi kuka-17 no- 25.
UGordon noLauna Adams, bobabili abaseminyakeni eko-70 ubudala, batholakala beshonile emzini wabo ngoMgqibelo, babenamanxeba okugwazwa.
Izigilamkhuba zathatha izibhamu ezimbili, zashaya zachitha ngemoto yabashadikazi yohlobo lweToyota.
Abasolwa kulindeleke bavele ngaphambi kweNkantolo yeMantshi yaseBethulie, maduzane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuboshwe ababili ngelokubulala eNorthcliff
2013-01-30 08:06
Johannesburg - Akhalelwe ngamasongo kaSigonyela amadoda amabili mayelana nesigameko sokubulala sango-2008 eNorthcliff, kusho amaphoyisa aseGauteng ngoLwesithathu.
"Bazovela enkantolo ngoLwesine," kusho uLieutenant Colonel Lungelo Dlamini.
Iphephandaba iThe Star labika ukuthi uGary Smith nodadewabo uKaren Buchanan babeboshwe ngezidwedwe, imilomo ibhandwe nge-duct tape ngaphambi kokushaywa ngoMashi 2008.
Bakhishwa amazinyo, bajicwa ngemicibisholo base bedutshulwa emakhanda.
UBuchanan wadutshulwa esiphundu kwathi umfowabo wadutshulwa emlonyeni.
Izidumbu zabo zatholwa umsizi wasendlini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Umphathintambo wezomvikela, uMnu. Emmerson Mnangagwa usemangalele iphephandaba le The Independent emthethwandaba phezu kodaba lokuthi lamhlambaza lize lithi usezimisele ukuthatha isikhundla sikamongameli Mugabe.
Lokhu kwenzakala ngesikhathi inane leziphathamandla zeZanu PF ezisa intathelizindaba zamaphephandaba azimeleyo emthethwandaba liqansa.
Iphephandaba le The Independent lilobe udaba olulesihloko esithi “Mnangagwa Ready to Rule” okutsho ukuthi uMnanangwa usezimisele ukubusa. Libike njalo ukuthi intathelizindaba yalo ikhulume loMnangagwa wavuma ukuthi ngempela ufuna ukwelama umugabe njalo ukhokhela ixuku le Zanu PF.
Kodwa uMnangagwa uyakulandula lokhu esithi kazange akutsho kumbe khona ukubona intathelizindaba yaleliphephandaba.
Umginisihlalo wenhlanganiso ye Media Institute of Southern Africa Zimbabwe, uMnu. Njabulo Ncube utshele i Studio 7 ukuthi bakhathazwa linani leziphathamandla zeZanu PF ezisa intathelizindaba emthethwandaba zifuna imali enengi okumangalisayo.
Ingxoxo loMnu. Njabulo Ncube


text:
Ichemile eyokuhlonishwa kukaZuma yedwa - Cosatu
2012-11-15 16:28
Johannesburg - Sichemile isiphakamiso sokuthi kube khona umthetho ozovikela uMengameli uJacob Zuma kuphela uma edelelwa, kusho iCongress of SA Trade Unions, ngoLwesine.
“Bonke abantu banamalugelo okuthi bahlonishwe...angeke kwaba khona umthetho ozochema nomuntu oyedwa kuphela, kusho umkhulumeli weCosatu uPatrick Craven.
UNobhala Jikelele weSA Communist Party uBlade Nzimande uphakamise ukuthi kube khona umthetho ozovikela uMengameli uZuma, uma edelelwa ngabantu, wathi abantu banokukhulu ukungamhloniphi umengameli.
"Abantu bangaphambana nami ngokombono, kodwa akukuhle ukuthi bangahloniphi, lokho akwamukelekile," kusho uNzimande, onguNgqonqgoshe woMnyango wezeMfundo emazingeni aPhakeme, ecashunwa yiphephandaba iThe Star.
"Abantu abamhlophe basibukela phansi."
UNzimande uthe kungenzeka kugcine kufika la khona abalandeli bakaZuma bethukuthela.
UNobhala Jikelele weCosatu uZwelinzima Vavi, uphawule kuTwitter ezwakalisa umbono wakhe ngesiphakamiso seSACP.
"Angifuni muntu odelela omunye kodwa kumele kuhlonishwe isithunzi sawo wonke umuntu. Umthetho ongase uvumele ukuthi kuhlonishwe umuntu oyedwa ungase wenze leli ligcine lifana neZimbabwe," kubhala uVavi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
UBonang ubonga ithuba
2012-12-07 10:01
Johannesburg - Cishe akukapheli nenyanga uBonang Matheba axoshwa ehlolweni okwakumele alushayele, kodwa manje usejoyine uhlelo oluhamba phambili iTop Billing kuSABC3.
UMatheba ubelokhu ekuveza kancane enkundleni yezokuxhumana uTwitter ukuthi kunesimemezolo esikhuli azosenza, kubika iSowetan.
Umdidiyeli ophezulu weTop Billing uPatience Stevens uthi: "iTop Billing ingolunye lwezinhlelo ezihamba phambili eNingizimu Afrika njengoba inabalandeli abaningi enkundleni yezokuxhumana iTwitter.
"UMatheba uzofika nokuhle, uthando lwemfashini, ubuhle, ezokuvakasha kanye nabalandeli bakhe abangabantu abasha. Abalandeli bakhe ku-Twitter nabo bazolulandela lolu hlelo," kusho uStevens.
Abalandeli baMatheba bangalindela lukhulu kuyena njengomethuli wohlelo nokuthi wenza kanjani ekwethuleni uhlelo kubabukeli abakhulile
UBonang uzobonakala ngoLwesibili, Disemba 11 kulolu hlelo ngo-20:00.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
U-Gearbox we-Verso uzoshintsha indlela esibheka ngayo u-ToyotaComment on this story
IMOTO: TOYOTA VERSO
KUNINGI abantu abakushoyo ngoToyota, kodwa okubalulekile ngawo wukuthi usalokhu uhamba phambili ngokwakha izimoto ezithembekile abantu abakwaziyo ukumelana nezindleko zazo futhi ufike kuleli wadala amathuba emisebenzi.
Baningi abangashintsha indlela ababuka ngayo izimoto zakwa Toyota uma bengake bathole ithuba lokuvivinya iToyota Verso eyethulwe ngonyaka odlule.
Njengoba ufunda lolu daba uzozibuza uziphendule ukuthi sikuphi pho isimanga ngale moto. Phela kwa Toyota kule moto bethule ugearbox omusha “ohlakaniphile” obizwa nge Constantly Variable Transmission (CVT) kulena eyi 1.8 litre esebenzisa upetrol.
Lo gearbox udle ngokuba lula ngesisindo uma kuqhathaniswa nomdala ngoba ungaphansi ngo 30kg. Uphinde wonge ku petrol.
Amandla awo afinyelela ku 108kW kanye ne torque engu 180Nm okuyenza ibe ubhememe emgwaqeni. Uma uqhathanisa ugearbox omdala wale moto nalona omusha, umehluko mkhulu kakhulu.
Lona omdala bawethula ngo 2009 KwaZulu-Natal wawudle ngokuba isindandanda ungenabo ubuchwepheshe osebutholakala kulona omusha.
Akuwona ugearbox wezimfundamakhwela lona, kodwa kumele uwujwayele. Bheka nje ngoba nakuba uwuhlobo oluzishintshayo, kodwa uyakwazi futhi ukuwushintsha.
Lokhu ungakwenza ngokusebenzisa amagiya amancanyana asezinhlangothini esiteringini. Ungabuye futhi uyishintshe ngokuthi uyifake kwi sport mode, lapho uyizwa khona ishintsha nejubane liphakama.
Ngithole ithuba lokuvivinya lo gearbox imoto inabantu, okwenza ukuthi izwakale ukuthi iyanamathela emgwaqeni, futhi ayizweli noma ithatha amajika.
KUKHONA NOKUNYE OKUSHINTSHILE NGAPHANDLE KUKA GEARBOX
Ushintsho balwenze kwi Verso SX ne TX njengoba i-TX isiphuma namasondo anama rimu futhi yadla ngokuba sporty. Ngaphezu kwalokhu bayifakele ama censor isiyakwazi ukukhononda uma isondela ngasentweni ethile engaba yingozi.
Sebengeze ne Park Assist Control elekelela umshayeli uma epaka. ngesikhathi sokuloba lapha amanani amasha akamuva eVerso asiwatholanga ngesikhathi. ngoba njengoba sibekile ekuqaleni le moto yethulwe ngonyaka odlule.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kubanjwe abaqhumisa ama-ATM eKZN
2013-01-14 10:03
Johannesburg - Amadoda ayishumi aseboshiwe mayelana nezinsolo zokubandakanyeka ezehlakalweni zokuqhunyiswa kwemishini ekhipha imali eMtubatuba, KwaZulu-Natal.
Uphiko loKlebe lukhiphe lo mbiko ngoMsombukulo.
Uphiko loKlebe belulandela umkhomdo ngabasolwa abaseminyakeni yobudala ephakathi kuka-20 no-40, laba basolwa ngokuba yingxenye yesigejana esiqhumisa ama-ATM KwaZulu-Natal, eGauteng naseMpumalanga, kusho okhulumela oKlebe uPaul Ramaloko.
Umshini wokugcina uqhunyiswe eHowick, abasolwa babanjwe behamba ngetekisi enezinombolo zaseGauteng.
"Laba bahlala emahostela eSoweto, empeleni bona badabuka KwaZulu-Natal," kusho uRamaloko.
Ngemuva kokuthi abasolwa bephekwe ngemibuzo, baholele amaphoyisa endlini eseManguzi, eKosi Bay, ngasemngceleni ophakathi kwaleli neMozambique.
OKlebe babhadame i-AK47, iziqhumane eziyisishiyagalolunye kanye nemoto eyabikwa ukuthi yebiwe eBooysens, eGauteng.
URamaloko uyichithile imibiko ethi lesi sigejana, ngesamadoda angabelungu, njengoba kubike abezindaba ngeSonto.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Amaphoyisa adubule amanye eGoli
2013-01-15 08:18
Johannesburg - Kushone iphoyisa kwathi amanye amabili alimala eHillbrow, eGoli, ngesikhathi kuqubuka impi yezulu lezandla namadoda abephanga isitolo, kusho amaphoyisa aseGauteng.
Kube sekuboshwa umsolwa oyedwa kwathi abanye ababili babaleka, kusho uLieutenant Colonel Lungelo Dlamini.
Amaphoyisa abe esejaha la basolwa ngezinyawo, kanti abengayigqokile imifaniswano.
Abe esehlangana namanye amaphoyisa acabange ukuthi ayizigebengu, ase awadubula.
Kube sekushona elilodwa kwathi elinye lalimala.
I-Independent Police Investigative Directorate izophenya ngalesi sigameko.
- Landela
IzindabaNews24 kuTwitter
- SAPA


text:
Limshonele owayefuna ukubulala unkosikazi
2012-09-26 07:58
Ingrid Oellermann, The Witness
Pietermaritzburg - Ukhale waba yisono unkosikazi waseMgungundlovu, uVino Williams, enkantolo ngesikhathi umyeni wakhe weminyaka engu-21, uDave Williams etholakala enecala lokuzama ukumbulala ngonyaka odlule.
UWilliams akatshengisanga kuzisola ngesikhathi esebhokisini.
Uzame ukuchazela iMansthi uMpume Linda ukuthi wayengaqondile ukubulala unkosikazi wakhe, kepha amaphilisi lawa wawathenga ngoba efuna ukuzibulala yena.
Inkantolo ibe isinweba ibheyili kaWilliams ka-R10 000 njengoba kulindeleke ukuthi kwehliswe isigwebo ngo-Okthoba 26.
UVino uthe ukhetha ukuphawula ngemuva kwesigwebo, ngesikhathi ebuzwa ukuthi uzizwa kanjani.
Umngani kaWilliams, uTrevor Madlala, ufakaze enkantolo wathi esikhathini esedlule umsolwa wake washo ukuthi ufuna ukubulala unkosikazi wakhe ngoba "uyamcika futhi uhlezi emlandela".
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Badlala amakhaza abashelwe yindluComment on this story
DELI MNCWABE
UKHALA uyazithulisa ugogo oshelwe ngumuzi wakhe okusolwa umzukulu wakhe (3) ukuthi uwuthungele ngekhandlela ngeSonto ebusuku.
UNksz Margaret Makhathini (73) wase-unit 2 eMpumalanga ngaseHammarsdale uthe usefile ngamakhaza azenzelayo kuyena nabazukulu abane kusukela ingxenye yomuzi wakhe ishe yaba ngamalahle.
Umuzi kaNksz Makhathini uyindlu enkulu enamagumbi amane bese kuthi eceleni kube ngamanye amabili. Eshile yile enkulu kanti amanye amakamelo awachapha-zelekanga kakhulu njengelakhe okuyilo ebeliqukethe impahla ebalulekile nabelala kulona.
“Selokhu kushile siyafa ngamakhaza njengoba kusukela ezingutsheni, imishini yokuthunga, inqwaba yezibhalala nokunye okubalulekile ekhaya bekuhlala kuleli kamelo elishile,” kusho ugogo ekhala.
Uthe lokhu kwenzeke ngeSonto ebusuku eselungiselela ukuyolala.
“Bengisalungiselela ukukhumula izingubo zesonto ngase ngikhanyisa ikhandlela ngoba ugesi walapha ekhaya uyinhlobo eyafakwa kudala manje ususinika izinkinga,” usho kanje.
Uthe ngesikhathi esondela ngasekamelweni lakhe uye wahlangatshezwa yilangabi lomlilo.
“Ilangabi lomlilo lingihangule ngiseza ephaseji ngethuka ngayisimanga. Ngimemezile ngakhala ngithi abantu abaze bangisize,” kubeka uNksz Makhathini.
Uthe omakhelwane bafikile kwasho khona ukuthi umlilo usumkhulu. Eqhuba uthe ubone imishini yakhe yokuthunga, amayadi nezingubo kusha engenakukhipha ngoba umlilo ubunamandla.
“Nakuba ngiyakhuluma ngibonga omakhelwane nezicishamlilo abafike ngokuphazima kweso basiza kwangalimala muntu.”
Ugogo uthe umzukulu nguye ozivumele ngokwakhe ukuthi uwise ikhandlela.
“Manje ayikho into engenziwa ngoba yingane le engenacala, kuphela nje ngicela noma ngubani ongasisiza noma yingani ngoba kushe imifaniswano, izincwadi nayo yonke into, siyafa amakhaza njengoba kubanda.”
Ikhansela lendawo uMnuz Lucky Mngwengwe utholwe yiSolezwe ematasa elungisela lo mndeni izinsiza kusukela ekudleni, u-asbestos wokufulela kabusha nezingubo azokuyisa kwaMakhathini.
“Ngiyalwazi udaba lwakaMakhathini ngiyalulungisa njengoba senginxuse abantu ukuba baphonse esivivaneni basizakale, ngeke sibayeke kulesi sikhathi esinzima ababhekene naso,” usho kanje.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kugxekwe ukubulawa kwabalimi eF State
2013-01-18 12:02
Johannesburg - Isifundazwe iFree State sithi ngeke sikwazi ukumelana nokuhlaselwa kwabalimi, kucashunwe uNdunankulu u-Ace Magashule esho kanje ngoLwesihlanu.
Iphephandaba iVolksblad liphinde lacaphuna uMagashule enxusa ukuba kuthathelwe izinyathelo ezinqala labo abasabisa abalimi.
Isifundazwe saseFree State sesibe nezigameko ezinhlanu zokuhlasela emasontweni amathathu selokhu kuqale u-2013, okushone kuzo abantu ababili.
Okhulumela uMagashule, uWisani Ngobeni utshele iphephandaba ukuthi undunankulu akahambisani nokuhlasela okubhekiswe kubalimi futhi ufuna abenzi bokubi babhekane nengalo yomthetho.
“Isifundazwe ngeke sikwazi ukuyimela eyokuthi kusatshiswe abalimi. La balimi babamba iqhaza elibalulekile emnothweni wakuleli,” kusho umbiko ucaphuna uNgobeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Iyaxaka eyeSundowns - Umbono
2012-12-03 11:56
Cape Town - Owabe eqeqesha iBafana Bafana uPitso Mosimane, useqashwe njengomqeqeshi omusha weMamelodi Sundowns.
UMosimane uzongena ezicathulweni zikaJohan Neeskens, osexoshiwe.
Abafundi bayaphawula ngalokhu.
UMxolisi Khanyeza uthe: Kwavele kwaba mnyama kakhulu, sebehlanganise ubaba nendodana uMosimane noModise.
Simbi kakhulu isinqumo seqembu.
USphah Mkhize uthe: UPitso uyozehlisa yena isithunzi ngokuya kuDowns, sesihambile isikhathi, ayisekho into azoyenzela iqembu.
UMzoxolo Tshude uthe: Kuhle kakhulu maBrazillians, uPitso uzoza noshintsho.
UBongani Mthembu uthe: Siyabonga Patrice Motsepe, benisamgcineleni vele umqeqeshi sonke lesi sikhathi?
UMatha MaMntungwa OkaNyawose uthe: Inkinga ayikho kumqeqeshi kodwa ikubadlali uqobo!
UPitso naye izomxaka iDowns, ake kwehliswe amaholo abadlali mhlawumbe bazophaphama.
UBongani Mthembu uthe: IDowns yenze kahle kakhulu, inabadlalli abahle ngyakholw ukuthi uPitso uzokwazi ukuyisiza.
UMjey Sbonga Skhokhorico uthe: Bathathe Pitso ubabeke kuNFD.
Uthini wena ngesinqumo seqembu?
Thumela umbono wakho ku-isizulu@news24.com
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Usalindile owakhubazeka emva kokujovwaComment on this story
LUNGI LANGA
UKHALA ngokulindiswa umnyama ongenafu umfana (21) okhubazeke emuva kokujova esokwa emtholampilo waseHammarsdale.
USiphesihle Mthembu waseHammarsdale ongasakwazi ukuhamba emuva kokujova ngoMeyi emtholampilo iPeaceville uthe namanje usalinde ukuzwa ngophenyo loMnyango wezeMpilo ngodaba lokulimala kwakhe emuva kokuthi uMnyango uthembise ukuthumela iziphathimandla ezizombheka emuva kokuthintwa kwawo yiSolezwe ngodaba lwakhe.
“Bagcine ukufika ngesonto eledlule ngesikhathi besanda kuthintwa yiphephandaba. Ngesikhathi befika bangitshela ukuthi bazothumela onompilo abazofika bezongifunza iphalishi kepha akuzange kufike muntu,” kusho uMthembu.
Uthe okumxakayo ngalolu phenyo olwenziwayo wukuthi akekho udokotela oseke wathunyelwa ukuzomxilonga.
Useze wangena esibhedlela eMariannhill ngenxa yokugula kanti namanje akekho oseke wafika evela emahhovisi oMnyango ukuzobheka ukuthi akuhambelani yini nesigameko sokujova kwakhe belungisela ukumsoka. UMthembu uthe waphelelwa amandla waquleka ngoLwesihlanu kanti lokhu sekuholele ekutheni asebenzise isihlalo esinamasondo ngoba akasakwazi ukusebenzisa izinduku.
Umhlengikazi osebenza komunye umtholampilo owenza izinhlelo zokusoka ongafunanga ukudalula igama lakhe watshela Isolezwe ukuthi kungenzeka ukuthi uMthembu wajovwa ngomjovo omningi kunalowo owawudingeka noma akajovwanga ngendlela noma waliwa wumjovo.
Izolo, uNkk Penny Dladla woMnyango wezeMpilo KwaZulu-Natal uthe seluphothuliwe uphenyo ngesimo sikaMthembu. Uthe basathumele imininingwane yalo ehhovisi lenhloko yoMnyango wezeMpilo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
'I-ANC isengayiwina iW Cape'
2013-01-18 14:07
Cape Town – Umholi we-ANC eWestern Cape uMarius Fransman usebeke uhlelo olubonakala njengolunzima lokubuyisela lesi sifundazwe eqenjini lakhe njengoba sesiphethwe yiDA manje, kodwa wavuma ukuthi lokhu ngeke kube lula.
“Kuzoba umsebenzi onzima, kodwa ungenzeka,” kusho uFransman etshela iCape Argus kuleli sonto.
Uthe iqembu lakhe selikulungele ukulwisana neDA, emalungiselweni okubusa ngo-2014.
Ezinyangeni ezizayo, iqembu lizokhuphula isibalo samalungu alo okungenani ngo-12 000, kusho uFransman.
“Sizosabalalisa i-ANC esifundazweni. Sinamalungu angu-38 000 eWestern Cape okwamanje. Sifuna ukusibeka okungenani ku-50 000 isibalo kulo nyaka,” usho kanje.
“Akekho umuntu osebuholini be-ANC esifundazweni okumele ahlale nje anethezeke. Wonke amalungu ePhalamende, amalungu esiShayamthetho namakhansela kuzomele akhombise ukuthi bayawathola amalungu amasha.”
Sehla isibalo samalungu e-ANC eWestern Cape sisuka ku-43 000 ngo-2011 saya ku-38 000 ngaphambi kwengqungquthela ebiseMangaung ngoDisemba.
UFransman uthe uhlelo lwe-ANC lokubuyisa iWestern Cape lachazwa emqulwini weqembu osihloko sithi”The Peoples Path to Power”.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kuthungathwa abaduke e-E Cape
2012-10-24 16:16
Johannesburg - Amaphoyisa asePort Elizabeth nase-Uitenhage asathungatha abantu ababili abanyamalale ngesikhathi kuhlasele izikhukhula esifundazweni i-Eastern Cape.
ULieutenant Colonel Priscilla Naidu uthe uJohn Smit, 19, wakhukhuleka ebhulohweni elikwaNobuhle, ngeSonto.
"Abatshuzi bangene nezinja zabo emfuleni iSwartkops, okwamanje abakatholi lutho," kusho uNaidu.
"Kuzoqhubeka ukuthungathwa kukaSmit."
Kunomunye futhi onyamalele, okungowesilisa oneminyaka engu-32 ubudala waseKirkwood.
Lona wathathwa ngamanzi ngoMgqibelo, ngesikhathi ezama ukuwela emfuleni iWit.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Indida ngezidumbu zabesifazane e-EdendaleComment on this story
NONTUTHUKO NGUBANE
KUSEYINDINDA ukutholakala kwezidumbu ezimbili zabesifazane lapho kulahlwa khona udoti e-Edendale eMgungundlovu ngempelasonto.
Laba besifazane ababili abalinganiselwa eminyakeni engu-25 no-30 batholwe ngunogada obevela emsebenzini ngesikhathi edlula kule ndawo benqunywe uqhoqhoqho wabe esebiza amaphoyisa.
Amaphoyisa afice izidumbu ziqhelelene okushiya imibuzo ngokuthi babulewe kule ndawo yini noma babulewe base bezolahlwa kuyo.
Okhulumela amaphoyisa, uLt Joel Jeevan, uthe kusaphenywa ukuthi laba badlwenguliwe yini ngaphambi kokubulawa.
Ngokusho kwamaphoyisa omunye wesifazane mncane ngomzimba, unebala elikhanyayo, ubefakele nezinwele ezinde ezixhunyiwe nejini eluhlaza, ishethi elinsundu nezicathulo ezivulekile ezimnyama. Owesibili ukhuluphele, naye ubefake izinwele ezixhunyiwe. Ubefake ingubo enezimbali engafakanga zicathulo.
Ngokuthola kweSolezwe, le ndawo kudlula abantu abaningi kuyo abasuke bephuma edolobheli eMgungundlovu beya emalokishini aseduze eMbali, Ashdown naseCaluza. Le ndawo isetshenziswa yizigilamkhuba ukubamba inkunzi.
Amaphoyisa ase-Alexandra Road aphenya leli cala afisa ongaba nolwazi athinte uWarrant officer Bheki Langa ku-033 845 7724 noma 078 712 4199.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Cape Town - Ngenyanga eyedlule abahlali base Philippine babhikishile bekhombisa ukungakwamukeli ukuvakasha komculi uLady Gaga ezweni labo.
Abahlali bakhale ngendlela lo mculi agqoka ngayo kanjalo nokwelumela kwezinhlamvu zomculo wakhe.
Muva nje kumenyezelwe ukuthi uLady Gaga uzotheleka kuleli likaMthaniya, abafundi abaningi bathi abafuni nokumbona lo mculi kuleli.UBuyi Shabangu Letsoalo
uthe: Angeke ngilubhade ekhonsathini yakhe.
UJohnson Mayibenye
uthe: Angalokothi abeke umnconjwana wakhe kuleli, asifuni lutho olusihlanganisa namadimoni akhe.
USamke Mhlongo
uthe: Phinde, qha angalokothi eze kuleli.
UNomathemba Khambule
uthe: Bengimthanda kodwa hhayi manje, siyaxolisa angezi.UNqaba Cebekhulu
uthe: Qha ngeke phela nguSathane loyo.USma Majola
uthe: ULady Gaga beno Justin Bieber bangalokothi beze eNingizimi Afrika, nami impela ngiyisoni kodwa angeke ngidle abantu.
UMdumiseni Xulu
uthe: Angalubhadi kuleli.
UZama Shwarla
uthe: Angifuni lutho olungihlanganisa nezikhonzi zikaSathane.
UMxolisi Buthelezi
uthe: Ngimuzonda ukufa, angiyifuni nendlela aziphethe ngayo unguSathane.
UDumsane Ntshangase
uthe: Akahambe ashone njengespikili, uzofundisa izingane zethu imikhuba emibi.
UPhumlani Mzila
uthe: Uma nimamukele kuzomele namukele namadimono akhe, uyisikhonzi sikaSathane uma ungakukholwa lokho yenza ucwaningo.
USfiso Khumalo
uthe: Noma
ngabe kungenwa mahhala mina angiziboni ngihambela lelo dili lomculo
wakhe, futhi angithandi nokuthi izingane zami zazi nje ngaye ngoba
angiyithandi impilo yakhe.
USizwe Mpanza
uthe: Angalokothi ahambele kuleli.
U-Ayanda Gumede
uthe: Angalinge eze kuleli, ukhonza uSathane.
U-Andiswa Guga
uthe: Noma kungathiwa kungenwa mahhala ngeke ngilubhade kuleyo khonsathi yakhe
.
UZolile Ntuli
uthe: Angimfuni uLady Gaga uyisikhonzi sikaSathane uzotshala amadimono akhe kuleli, sengathi uJehova angisilwela thina maKrestu lingaweleli lana
lelo dimoni.
UGugu Gigaba
uthe: Angeke nakancane ngeseke umuntu oyisikhonzi sikaSathane, ngeke ngivume nokuthi ingane yami noma umngani wami ahambele ikhonsathi yakhe.
Thumela umbono wakho ku-isizulu@news24.com
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
News24
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
–
Landela IzindabaNews24 kuTwitter (@IzindabaNews24


text:
Isidingo ngeke siqedwe
2012-11-02 14:45
Cape Town – Yize esabalele kuhle okomlilo wequbula amahemuhemu athi sizophela Isidingo - nesenza kahle kakhulu kuSABC3, lokho ngeke kwenzeke kusho iSABC.
Lokhu kulandela ukusabalala emaphepheni omgosi ukuthi lo mdlalo owuchungechunge nothandwa ngabaningi uzophela.
Iqiniso lithi lo mdlalo isazotshengisa okungenani amanye amasizini amabili kuSABC3.
Kulo nyaka abakhiqiza lo mdlalo bagqemeke ingozi engeqiwa ntwala ngesikhathi umlilo ubhubhisa lapho belingisela khona.
Kwadingeka ukuthi lo mdlalo ushuthelwe ngaphandle amasonto ambalwa.
"Sithanda ukuphebeza le mibiko siphinde siqinisekise ukuthi Isidingo asiyi ngawo," kusho iSABC.
Isidingo sibonakala njalo ngoMsombuluko kuya kuLwesihlanu ngo-19:30 kuSABC3.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Channel24


text:
Kushone umfundi kudlalwa esikoleni
2013-01-23 08:30
Lunga Biyela and David Knowles, The Witness
Durban - Umfundi waseNewcastle High School, nobengumdlali webhola lombhoxo, ushone isidididi ngesikhathi ethola ukulimala bezilolongela ukuhlolelwa lo mdlalo.
UBongokuhle Langa, 17, nobefunda u-Grade 11, ushonele enkundleni yebhola lombhoxo ngoMsombuluko.
Uthishanhloko uManny Govender unqabile ukuphawula ngalo mshophi.
“Kumele nikhulume noMnyango wezeMfundo. Bangicele ukuba ngizibhekise kubona zonke izingcingo," esho.
Okhulumela uMnyango uMuzi Mahlambi uthe badumele kakhulu ngalesi sigameko.
“Akekho umzali olindela ukuthi ingane ingase ingabuyi uma eyiyise esikoleni.
“Sizohlale sibagqugquzela abantwana ukuba bazibandakanye nezemidlalo. Lokhu okwenzekile kube yibhadi nje," esho.
ULanga kuthiwa uwe kabi ngomqala ngesikhathi kudlalwa.
Okhulumela amaphoyisa uColonel Jay Naicker uthe kuvulwe idokodo ngokufa komuntu.
- Landela
IzindabaNews24 kuTwitter
- The Witness


text:
Uzimakethela yena uqobo umculo wakhe wokholoComment on this story
NONHLANHLA MKHABELA
EMUVA kwenqwaba yezethembiso ezingafezwa ayezithola ezinkampanini zomculo, u-Europa Ngubane, usevele wazinikela ekuzimaketheleni umculo wakhe wokholo yena mathupha.
Ukusebenza umsebenzi wokubamba izingcingo eKearsney College akumvimbanga ukuba aphokophelele ukulandela iphupho lakhe lokuba ngumculi njengoba esekhiphe i-albhamu yowokholo ethi Bamb’isandla Sami.
Uthe uhlanganise le albhamu ezikhokhela yena izindleko elekelelwa nguNkk Ruth Mlotshwa owazithandela umsebenzi awenzayo.
U-Europa (46), osehlanganise iqembu kusona lesi sikole, uthe kudala lavela ithalente lakhe kwezomculo esenza ibanga lesishiyagalombili ePhezulu High, eHammarsdale, lapho aqala khona ukubhala izingoma.
“Abantu engangifunda nabo babengibiza uDiana Ross ngendlela engangikwazi ukuhlanganisa ngayo ingoma izwakale,” kuchaza u-Europa.
Usaqhubeke ngalolo nyawo njengoba zonke izingoma ezikule albhamu uzibhalele ngokwakhe kepha uthi okuhlukile ngukuthi lezi sekungezokholo.
I-albhamu yakhe ephume ngoMashi nonyaka iqukethe izigqi ezahlukahlukene, okubalwa nesikamaskandi. Lokhu kwenziwa wukuthi unabaculi abaningi ababhekile abamgqugquzelayo.
Uzidayisela yena qobo iCD. Abalandeli bakhe bamshayela ucingo bese befaka i-oda, uma isikhona uyabahambisela noma abaposele labo abahlala kude. Lo mculi, ozifelayo ngesihlabani somculo wokholo saphesheya, uShirley Caesar, uthe okuyikona okwamsusa phansi kwamenza walandela iphupho lakhe ngukwamukela uJesu.
“Emuva kokwamukela uJesu ngaqala ukuqondisisa ithalente lami nokuthi kumele ngenzeni ngalo. Ngomculo wami ngidlulisa umlayezo wokuthi uJesu uyimpendulo kuzona zonke izimo ongahle ubhekane nazo,” kusho u-Europa.
Uthe abantu abamgqugquzela ukuba angatheneki amandla ngezingqinamba ahlangabezana nazo nguyise, uMfundisi Meshack Ngubane, nodadewabo omncane, uMpume, naye onguMfundisi.
Isifiso esikhulu sika-Europa wukuthola inkampani azoqopha kuyo ngoba ethi lokhu kuzomsiza ekudlondlobaliseni umculo wakhe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
I-Uruguay ekuhushulweni kwezisu
2012-09-25 07:20
Montevideo - Kulindeleke ukuthi iziphathimandla zase-Uruguay zivote mayelana nesinqumo sokukwenza kube semthethweni ukuhushulwa kwezisu, kanti izinhlaka ezimelene nalokhu ziyaveva.
Isigungu esiphezulu sesivele sivotile, kanti sikholwa ukuthi sizosekwa ngabaningi ukuze lo mthetho uphasiswe ngoLwesibili.
Lo mthetho uzogunyaza ukukhishwa kwezisu uma ozithwele engaphansi kwezinyanga ezintathu.
Kodwa lokhu kuzodinga ukuthi owesifazane alinde izinsuku ezinhlanu ngemuva kokufaka isicelo sokukhishwa kwesisu, noma esethole imvume kuyise womntwana amthwele.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Kubanjwe umthunzi wezinkukhu eZimbabwe
2013-01-16 14:04
Harare - Amaphoyisa aseZimbabwe athi aseshaqe umthunzi wezinkukhu ongama-ton amane, obukade uthwelwe yiloli elisuka eMalawi.
Izikhulu zamaphoyisa zithi iloli ebelihamba ligadwe ngamatekisi amaibili lime entshonalanga neHarare, belilayishwe amasaka ensangu amane, esongwe ngamaphepha kasikilidi owejwayelekile.
Umshayeli odabuka eMalawi, uboshiwe, iloli belilibangise kuleli laseNingiizmu Afrika.
Abanye abasolwa bakwazile ukuphunyuka babaleke, lokhu kushaqwa kwezidakamizwa kuchazwe njengokukhulu eZimbabwe.
IMalawi yaziwa ngokutshala insangu ekhula kahle, kangangoba iteketiswa ibizwe nge"Malawi Gold", abantu abaningi abathengisa insangu kuthiwa bayayithanda eyaseMalawi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kuboshwe abokufika ngelobugebengu eKZN
2011-07-26 12:23
Pietermaritzburg - Kuboshwe amadoda ayisithupha angawokudabuka eCongo naseZimbabwe mayelana nezigameko ezine zokugqekeza amabhizinisi amane eMountain Rise, eMgungundlovu.
Lezi zigameko zenzeke phakathi kukaJuni noJulayi.
Kulolu hlelo lapho amaphoyisa elunywe khona indlebe, agasele amaflethi kuHoosen Haffajee nakuRetief Street ngoLwesine nangoLwesihlanu kwaboshwa abasolwa abane.
Olunye uphenyo luholele amaphoyisa emzini oKwaPata, ePlessislaer nalapho ebophe khona abanye abasolwa ababili ngazo lezi zinsolo.
Okhulumela amaphoyisa uWarrant Officer Joey Jeevan uthe la madoda abegebenga amabhizinisi ngezikhathi zokuvula nokuvala.
Kulindeleke ukuthi bavele eNkantolo yeMantshi eMgungundlovu kungekudala kanti uphenyo luyaqhubeka.
– "Like" ikhasi lethu ku-Facebook uze ukwazi ukujoyina inkulumo ngolimi lakho.
– Landela IzindabaNews24 kuTwitter.
- The Witness


text:
Ugwetshiwe owadoba ushaka
2013-02-04 16:32
Western Cape - Ubufakazi obethulwe eNkantolo yeMantshi yaseMossel Bay, buyithole inecala indoda eyadoba ushaka, lesi sinqumo sishayelwe ihlombe wuMnyango wezamaHlathi kanye nezeMvelo.
Umdobi uLeon Bekker uyalelwe ukuthi akakhokhe isamba esingu-R120 000 noma adonse ejele izinyanga eziyishumi nambili, kusho okhulumela uMnyango uLionel Adendorf.
UBekker wadoba ushaka omkhulu omhlophe, ongavumelekile ukuthi ungadotshwa, lokhu kwenzeka ngenyanga kaMashi ngonyaka owedlule.
“Bekungokokuqala ukuthi inkantolo yakuleli ithethe icala lokudotshwa kukashaka. Ngaphansi koMthethosisekelo akuvumelekile ukudotshwa koshaka. Bavikelekile,” kusho u-Adendorf.
UMnyango uthi isigwebo sizokuba yisifundo nakwabanye abadoba izilwane ezivikelekile.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Balinganiselwa ku-30 000 abasele dengwane eMali
2013-01-15 10:03
New York - Abantu abalinganiselwa ku-30 000, kungenzeka ukuthi basale dengwane njengoba kunempi enhla nezwe iMali, njengoba abangamaSulumane bengena ngodli kule ndawo, kusho umbiko we-United Nations.
Umkhulumeli we-UN u-Eduardo del Bueys uthi kungenzeka ukuthi isibalo singaphezu kwalesi, njengoba kuke kwanemibiko ethi amaphekula avimbe abantu abathize ekutheni babalekele ezindaweni ezibuswa nguhulumeni.
UDel Buey utshele abezindaba wathi abantu ababalelwa ku-230 000 basale dengwane ngenxa yempi eqhubeka eMali, kusukela ngo-Mashi 2012.
UNgqongqoshe wezangaPhandle eMauritaniana uqinisekise ukutheleka kwezinkumbi zabantu baseMali, ezweni lakhe, wathi abanye abaningi bangene emazweni ahlanganisa iBurkina Faso neNiger.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
I-ANCYL eGauteng ihamba noMotlanthe
2012-11-21 16:33
Johannesburg - I-ANC Youth League esifundazweni iGauteng, iphakamise iSekela likaMengameli uKgalema Motlanthe, njengaloyo abafuna ahole iqembu, nozovotelwa engqungqutheleni ezoba seMangaung, ngenyanga ezayo.
"Bekucacile emhlanganweni wethu wangoLwesibili ukuthi sifuna uMotlanthe athathe isihlalo esiphezulu," kusho uNobhala esifundazweni uLebogang Maile, etshela abezindaba eGoli.
"Sifuna uguquko."
Uphiko luphakamise uMathews Phosa kweseSekela Mengameli, kube uFikile Mbalula kwesikaNobhala, iSekela lakhe kube nguFebe Potgieter-Gqubule, uSihlalo kube nguThandi
Modise bese uMgcinimafa kube nguPaul Mashatile.
UMaile uthe kuyakhathaza ukusho kukaMengameli weCongress of SA Trade
Unions uSdumo Dlamini, owathi uMotlanthe akumele azame ukuncintisana noZuma.
UDlamini wakhombisa ukuba noqhekeko nokuzama ukwesabisa uMotlanthe, kusho uMaile.
"Iqembu angeke nakancane livumele izinhlangano eziwumbimbi nalo ukuthi zishaye imithetho zisho ukuthi ngobani ekumele baqokwe ngobani ekumele bashiywe ngaphandle."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ngangizama ukugwema inhlekelele - Ramaphosa
2013-01-09 13:02
Johannesburg - IPhini likaMengameli we-African National Congress elisanda kuqokwa, uCyril Ramaphosa, uthi ngesikhathi ethi akuthathwe izinyathelo ngesikhathi kuteleke abavukuzi, wabe ezama ukugwema umonakalo omkhulu owawungase wenzeke.
URamaphosa usho kanjena ekhuluma nabezindaba ze-CNN.
Lesi sikhulu sathumela umlayezo nge-email, osukwini olwandulela ukudutshulwa kwabavukizi abangu-34, basemayini iLonmin, eMarikana.
Emlayezweni uRamaphosa wathi kumele kuthathwe izinyathelo.
Izinkulungwane zabavukuzi zabeka phansi amathuluzi zangena esitelekeni ngenyanga ka-Agasti, zikhalazela imiholo.
Ngaphambi kweKhomishana iMarikana Commission of Inquiry, uRamaphosa waphekwa ngebhodo elincane kuthiwa akachaze “ngezinyathelo” abe ethi kumele zithathwe.
“Ngaphambi kwenhlekelele yokubulawa kwabantu abangu-34, kukhona abanye abangu-10 ababevele sebebulewe. Ngangikhuluma nezikhulu ngithi azisukume kungaze konakale kakhulu,” kuchaza uRamaphosa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Izigelekeqe zibonge izisulu zazo
2012-08-22 12:02
Bloemfontein – Abaphangi abangenele umndeni waseFree State ngempelasonto bawubonge kakhulu lo mndeni ngokusebenzisana nabo kahle emsebenzini wabo ngaphambi kokuba bashaye bachithe nemali, amaselula, ubucwebe kanye nemoto.
IVolksblad ibike ukuthi abaphangi ngempelasonto babophe uGerhard Karsten, 38, unkosikazi wakhe uZurina, 36, indodana yabo u-Adriaan, 11, kanye nesisebenzi sabo sasepulazini, uShadrack Louw.
Izingane okunguThian, 2, noMia, 1, bona bazivalele endlini kanye nabo.
Abaphangi bathe umndeni kumele ukuqonde ukuthi nabo yindlela yabo le yokuthola imali, njengoba nawo uthola imali ngepulazi.
Abaphangi bafune imali engu-R165 000 ebisendlini ebiyenziwe uKarsten ngokudayisa iziklabhu.
Unkosikazi kaKarsten uchaze ngendlela abaphangi abababophe ngayo: “Basitshele ukuthi bazophanga. Ngeke basilimaze uma sizokwenza abakushoyo.”
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Inhlanganiso ye Zimbabwe Union of Journalists ithi izacela ugatsha olubona ngezokhetho, iZEC, ukuthi unozindaba kumele bavote usuku lokhetho lungakafiki njengalokhu okwenziwa ngabammeli belizwe abakwamanye amazwe, amasotsha lamapholisa.
Unobhala jikelele we ZUJ, uMnu. Foster Dongozi utshele iStudio 7 ukuthi inengi lentathelizindaba liyabe lingekho lapho elimele livotele khona ngoba bayabe besemsebenzini. UGeorge Mkhwananzi yingcwethi ecubungula ezombusazwe.
Siqale ngokumbuza ukuthi ubona njani loludaba?


text:
Ogetshengiwe ukhala ngamaphoyisa angamnakile
2012-09-24 09:06
Lunga Biyela, The Witness
Greytown - Owesilisa waseGreytown ukhala ngamaphoyisa endawo nathi ahudula izinyawo ekubopheni iqembu lezigelekeqe elagebenga isitolo sakhe, yize esewanike ubufakazi beCCTV.
Okhulumela i-FMA Distributors, nocele ukungagagulwa igama lakhe, uthe wagetshengwa ekhonjwe ngesibhamu ekuseni ngoSepthemba 15.
Ngabo-10:00, amadoda amane angena esitolo abonakala enxenxa abasebenzi namakhasimende ukuba balale phansi.
Konke lokhu kuvezwa ngamakhamera.
Izigebengu lezi zase zizitapela imali esisefweni zaphinde zeba nezinto zamakhasimende.
Ibalelwa ku-R100 000 imali eyisamba abayithatha bese kuba yi-airtime ka-R65 000.
Owamaphoyisa uColonel Jay Naicker ukuphikile ukuthi amaphoyisa aseGreytown ayishaya indiva le ndaba yize esehlinzekwe ngobufakazi, wathi amaphoyisa kunomkhondo awulandelayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Kufufusa ithemba ngeDRC
2012-11-27 16:29
Kampala - Izigayigayi ebezikanise edolobheni iGoma, eDemocratic Republic of Congo, sezigcine zivumile ukusuka kuleli dolobha ngoLwesine, kusho isikhulu sezempi e-Uganda.
"Emini mhlaka-27 Novemba, izigayigayi ze-M23, zizophuma eGoma," kusho isikhulu u-Aronda Nyakairima, etshela abezindaba.
Umholi we-M23 uSultani Makenga, yena uzohamba ngoLwesihlanu.
"NgoLwesithathu noma ngoLwesine sizohamba eGoma,” kukhuluma uMakenga, etshela abezindaba ze-AFP.
Lokhu kuza ngemuva kokuthi iqembu leli limemezele ukuthi lizoshenxa kule ndawo uma uhulumeni evuma ukulalela izimvo zalo, ezihlanganisa ukuhlakaza iKhomishana yoKhetho.
I-M23 yiqembu elesatshwayo njengoba uma lingenisa endaweni kugcina ngokuthi kusale phansi izidumbu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuhlaselwe umuzi kaBiti eZimbabwe
2011-06-06 12:28
Harare - Iqembu likaNdunankulu waseZimbabwe uMorgan Tsvangirai lithi abantu abangaziwa bahlasele ngebhomu umuzi kaNgqongqoshe wabo wezeziMali uTendai Biti.
UBiti ubengekho emzini wakhe ngesikhathi kuhlaselwa kanti akubikwanga muntu olimele kulandela lesi sigameko esenzeke ngeSonto ekuseni, kusho iqembu iMovement for Democratic Change ngoMsombuluko.
UBiti uke wazama ukumisa ukudayiswa ngokungemthetho kwamadayimane nokulawulwa iqembu likaMengameli uRobert Mugabe nokungabi kukahulumeni nemali eyanele yokunyusa imiholo yobasebenzi bakahulumeni, okubalwa othisha, amaphoyisa nabasebenzi bombutho wezempi.
- Sapa - AP


text:
Udedelwe obesolwa kolwaseNanda
2013-01-02 15:06
Durban - Isidedelwe indoda ebiphekwa ngemibuzo kulandela isehlakalo sokubulawa ngesihluku kukamama nabantwana bakhe abahlanu, eNanda.
Amaphoyisa aKwaZulu-Natal akhiphe lo mbiko ngoLwesithathu
Okhulumela amaphoyisa uLieutenant-Colonel Vincent Mdunge uthi umsolwa bamdedele ngenxa yokushoda kobufakazi.
Lona waboshwa ngamaphoyisa ngeSonto, esolwa ekubulaweni komnikazi wesitolo uNobuhle Leneha, 38, nabantwana bakhe oKhalalelo Bobora, 14, Tumelo Bobora, 9, Karabo Bobora 7, Simpiwe Bobora, 5, noTakiso Bobora,3.
Zonke izingane zabe zinamanxeba okugwazwa kanti umama akuqondakali wabulawa ngasiphi isikhali.
UMdunge uthi umyeni wowesifazane wayengekho ekhaya ngesikhathi kuhlaselwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Inkampani kahulumende ebona ngezomlilo kagetsi iZimbabwe Electricity Supply Authority (ZESA) ithi iqalise ngoMvulo ukwehlisa umlilo ewabela uzulu ngoba ilungisisa imitshina ezititshini zomlilo kagetsi eKariba le Hwange.
Inkampani le ithi ugetsi uzasilela kuze kuyefika uZibandlela ngomnyaka ozayo.
Osomabhizimusi lezakhamizi ze Harare lakoBulawayo bathi okwenziwa yi ZESA kuyamangalisa njengoba lokhu kusenziwa ngesikhathi sekhefu leKhisimusi.
Osomabhizimusi bathi lokhu kuzakwenza balahlekelwe yimali enengi okumangalisayo ngenxa yokuthi lesi yisikhathi sokuthi uzulu athenge impahla enengi.
Inkampani ye ZESA kade ivele isabela uzulu lamabhizimusi umlilo kagetsi omlutshwana ngenxa yokuswela imali yokuvuselela imitshina.
Umnu. Bulisani Ncube usomabhizimusi wakoBulawayo uthi iZESA kayilandaba lezamabhizimusi.
Ingxoxo Esiyenze LoMnu. Bulisani Ncube
Umnu. Roderick Fayayo umqondisi we Bulawayo Progressive Residents’ Association uthi okwenziwa yi ZESA kwephula inhliziyo.
Ingxoxo Esiyenze LoMnu. Roderick Fayayo


text:
Iphoyisa livele enkantolo ngelokudlwengula
2012-05-04 07:37
Cape Town - Iphoyisa loMkhandlu waseKapa livele eNkantolo yeMantshi yaseMitchells Plain ngoLwesine mayelana nezinsolo zokudlwengula intombi yalo, kusho amaphoyisa.
Leli phoyisa, 33, lisolwa ngokudlwengula intombi yalo, 23, ngoLwesibili, kusho uMoses Dlamini, okhulumela i-Independent Police Investigative Directorate.
Leli phoyisa elibhekene namacala okudlwengula nokushaya, linikezwe ibheyili.
“Kukholakala ukuthi lezi zithandani beziye eklabhini zase zibuyela emzini wale ndoda ngabo-03:00."
UDlamini uthe le ndoda yabe isishaya intombi yayo ekhanda yaquleka, yase iyayidlwengula.
- Landela
IzindabaNews24 kuTwitter
- SAPA


text:
WASHINGTON DC—
Ibhanga le African Development Bank (ADB) lithi imali egciniswa emabhanga nguzulu yehlile ngenyanga kaNcwabakazi ngenxa yokwesaba ukuthi kuzaba lokusilela kwemali okubi ngesikhathi sekhefu lekhisimusi njalo lokuthi umumo wezombusazwe ulakho ukudala udlakela kube lokulwa elizweni.
Ibhanga leli elisanda kwethula umbiko wokuhlolisisa umnotho we Zimbabwe – iZimbabwe Monthly Economic Review – lithi uzulu ugcinise amabilliion edlula amathathu amadollar-$3.59 billion emabhanga ngoNcwabakazi lonyaka.
NgoNtulikazi uzulu ubikwa egcinise i$3.7 billion emabhanga.
Lithi lokhu kutshengisa ukuthi umnotho welizwe kawuthuthuki ngemfanelo njalo kulokwesaba okumangalisayo ngezombusazwe kanye lokusilela kwemali ngesikhathi sekhisimusi.
Liphinde lathi balutshwane abantu abazafaka imali emabhanga ngesikhathi sekhisimusi njengoba eZimbabwe abantu bevame ukuthwala nzima ngokusilela kwemali.
Kusukela ngoNcwabakazi nyakenye kusiyafika inyanga efanayo lonyaka, imali efakwe emabhanga iqonge isuka kumabillion phose amathathu amadollar-$2.95 billion yaya kunabillion edlula amathathu amadollar-$3.59 billion.
Ingxoxo Esiyenze loNkosikazi Rosemary Siyachitema


text:
Isenkingeni injinga esencane yaseKZN
2011-07-19 13:32
Durban - Usomabhizinisi osanda kwenza isiphihli sedili lokuzalwa okwakumenywe kulo osaziwayo bomdlalo iGenerations usenkingeni emuva kwesinyathelo seBhange loMbuso sokujuba abacwaningi mabhuku ukuthi babheke amabhizinisi akhe, kubika iphephandaba iSolezwe.
UJabulani Ngcobo, owaphumela obala ngokuba usozigidi, ungomunye wabanikazi benkampani i-Cash Flow Properties.
IBhange loMbuso lijube abacwaningi bamabhuku bakwaThabani Zulu and Co ukuba babheke ukuthi inkampani kaNgcobo ayikho yini imigomo eyiphulile.
UNgcobo, 26, wale nkampani ehweba ngamasheya, waqala ukwaziwa ngesikhathi enza isiphihli somcimbi wokuzalwa owathatha izinsuku ezimbili ehhotela lomntakabani iCoastland eThe Ridge eMorningside eThekwini.
Lapha wayememe osaziwayo bonke beGenerations abanye babo abathi kabamazi nakwamaDala eJudeni uNgcobo.
Uphenyo ngoNgcobo luqale emuva kokuvela ukuthi iCash Flow Properties ayibhalisile eBhangeni loMbuso.
Le nkampani, abanikazi bayo abazishaya isifuba ngokuthi inabantu abayinkulungwane abalondoloza kuyo, iqeqesha labo abafuna ukuhweba ngamasheya ezimakethe zezimali.
NgoMsombuluko inkampani yabacwaningi mabhuku ikuqinisekisile ukuthi ngesonto eledlule amahhovisi kaNgcobo aseshwa ngoba kunezinsolo zokuthi ikhona imithetho eyiphulile inkampani yakhe.
Umncwaningi mabhuku wale nkampani, u-Eckhard Volker, uthe bathole incwadi ebiphuma eReserve Bank ibanxusa ukuba baqale uphenyo ngamabhizinisi kaNgcobo.
Uthe ababange besachitha sikhathi bahlala amagqozo baphonsa imibuzo nabanye abantu abalondoloza imali kule nkampani.
– "Like" ikhasi lethu ku-Facebook uze ukwazi ukujoyina inkulumo ngolwimi lakho.
– Landela IzindabaNews24 kuTwitter.
- News24


text:
Kuhlangane amaqembu aphikisayo eNigeria
2013-02-07 14:05
Abuja - Amaqembu amane aphikisayo eNigeria, amemezele ukuthi azohlangana ngenhloso yokuchitha iqembu elibusayo eliholwa nguMengameli uGoodluck Jonathan, nelibe sezintanjeni kusukela ngo-1999.
Imizamo yokuhlangana kwamaqemu yaphambilini, ibilokhu iphazanyiswa yizimpi ebeziqhubeka ezifundeni kanjalo nokungaboni ngasolinye, leli qembu elisha lizozizwa amandla okhethweni lwangonyaka ka-2015.
"Lesi yisona kanye isikhathi sokuthi kwenziwe uguquko olusheshayo," kusho isitatimende esikhishwe ngokuhlanganyela ngamaqembu.
"Amaqembu i-ACN, ANPP, APGA kanjalo ne-CPC, asehlangene kanti azokuba yiqembu elilodwa i-All Progressive Congress, ezonika abantu bezwe uguquko.
Iqembu elibusayo iPeople's Democratic Party, belilokhu lizihambela phambili njalo uma kubanjwa ukhetho, kusukela kwaqala uhulumeni okhethwa ngabantu, eminyakeni engu-14 eyedlule.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Reuters


text:
UTsvangarai uncoma eyokuxegiswa konswinyo
2012-07-24 12:05
Harare - UNdunankulu waseZimbabwe uMorgan Tsvangirai usishayele ihlombe isiphakamiso se-European Union sokuxegisa unswinyo lwaseZimbabwe lweminyaka eyishumi.
I-EU iveze ukuthi ingase ixegise unswinyo uma iZimbabwe izibophezelela ekubambeni ukhetho olukhululekile futhi kubhalwa kabusha uMthethosisekelo.
"Ngiyancamela ukuthi kuxegiswe unswinyo, kumele abaholi eZimbabwe bahlale phansi babonisane futhi kugcinwe izivumelwano zeSADC," kusho uTsvangirai, esitatimendeni.
"Ukuphumelela kodaba oluthinta uMthethosisekelo yilo oluzosiza kuhambe ngendlela zonke izinto ngokuxegiswa konswinyo, bese iZimbabwe ithola inqubekela phambili."
Abaholi be-EU abahlangene eBrussels bavumelane ngokuthi kuqalelwe kukhulunywe indaba yokuhanjiswa kosizo eZimbabwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Sapa - AFP


text:
WASHINGTON DC—
Udubo lwamanzi koBulawayo luyadlondlobala ngamandla njalo amanye amalokitshi abikwa seqeda iviki yonke impompi zome qha.
Loludaba soluthwalise uzulu amagabha avuzayo njalo abenhlanganiso yokulondolozwa kwelungelo loluntu eyeWoza baqhubeke betshengisela ngoLwesithathu besola umanisipala ngokuvala amanzi okwesikhathi eside.
Amalunga eWoza atshengisele njalo phezu kodaba lunye ngoMvulo langoLwesibili.
Kulezinsuku amalokitshi amanengi aseqeda amalanga adlula ayisikhombisa kungela ngitsho lethonsi elilodwa.
Lanxa kuphume imbiko kunsukwana ezedluleyo yokuthi uhlelo lwempompi zeMtshabezi soluzaphela njalo udubo lwamanzi soluzaba nganeno, uzulu uthi luqina ngamandla.
Kuliphuma Lendaba sikhangela udubo lwamanzi lolu ngelihlo lowesifazana.
UNtungamili Nkomo weStudio 7 uxhume isiphathamandla seWoza, uNkosazana Magodonga Mahlangu yena othi omama bathwala nzima nxa besesikhathini, lapho okudingakala ukuthi begeze khona kakhulu behlale behlanzekile.
Uhlupho lwamanzi luhlasele amadolobho amanengi elizweni kanye lezigaba ezitshiyeneyo zelizwe, kodwa lubikwa luqonge kakhulu koBulawayo lezigabeni zeMatabeleland.
IMatabeleland ihlezi ihlaselwe yiloludubo njalo lezikotsho ezinengi, ikakhulu emaphandleni azisagobhozi.
Ingxoxo loNkosazana Magodonga Mahlangu


text:
Kuboshwe ontshinge ingane ethoyilethi
2012-11-07 14:04
Johannesburg - Owesifazane zimkhalele ngokulahla usana lwakhe abesanda kuluzala emgodini wethoyilethi eNomeheya Village, eNqamakwe, kusho amaphoyisa ase-Eastern Cape ngoLwesithathu.
Amaphoyisa alunywe indlebe ase eya ekhaya lalo wesifazane, 21, ngoLwesibili.
Uboshwe ngemuva kokuthi kukhishwe isidumbu sosana emgodini wethoyilethi, kusho uCaptain Jackson Manatha.
Kulindeleke ukuba avele eNkantolo yeMantshi yaseNqamakwe ngoLwesine ngecala lokufihla ukuzala.
- Landela
IzindabaNews24 kuTwitter
- SAPA


text:
I-ANCWL imfuna ebuyele kuleli uDewani
2012-11-28 14:03
Johannesburg - I-ANC Women’s League izohambela iSouth African High Commission eLondon ngenhloso yokubuyisela uShrien Dewani kuleli azobhekana necala asolwa ngalo lokubulala unkosikazi wakhe, kusho iThe Star.
Lolu phiko seluzibophezele ngokuqinisekisa ukuthi abantu bakuleli ababhekene namacala anjena enkantolo, bagcina ngokugqunywa emajele isikhathi eside.
Lokhu kuza ngesikhathi lapho izwe liqhuba umkhankaso wezinsuku eziyishumi nesithupha wokulwisana nokuhlukunyezwa kwabesifazane kanye nezingane.
Umengameli we-ANCWL u-Angie Motshekga ukhiphe lesi sexwayiso ngoLwesibili ngesikhathi lolu phiko lusungula umkhankaso wokubuyiselwa kukaShrien Dewani kuleli, obizwa nge-Bring Back Shrien Dewani Campaign - ngemuva kwesikhathi esingangesonto uXolile Mngeni etholakale enecala lokubulala u-Anni Dewani.
Abanye ababili abazivumela bona ngokubulala u-Anni, okunguZola Tongo noMziwamadoda Qwabe, benza isivumelwano noMbuso base begwetshwa iminyaka engu-18 nengu-25 ngokulandelana kwabo.
Baphinde basiza iNkantolo eNkulu yaseWestern Cape ekushushiseni uMngeni kulandela ukuliphika kwakhe icala lokubulala nelokuphanga.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Bahlukene phakathi ngoCele - Umbono
2012-11-20 16:23
Cape Town - Igatsha le-African National Congress eLamontville, eThekwini, aliliphakamisanga igama likaBheki Cele, emagameli alabo ekubhekeke babange izikhundla okhethweni lobuholi eMangaung ngenyanga ezayo.
UCele washaywa ngesithende yigatsha eliseThekwini ngemuva kwamahemuhemu athi ugaqele iskhundla sikaMengameli uJacob Zuma.
Abafundi bayaphefumula ngokushiywa ngaphandle kukaCele.
UBongani Mzima Hesi uthe: Phela iqiniso alifuneki kwezombusazwe, uma usebenza ngalo ushaywa ngesithende njengaye nje uNdosi.
Noma ubani uyawazi amagalelo aleya ndoda, phela uyasebenza uCele, lokho kwaziwa nayingane encane.
UGoodman Simphiwe Mafuleka uthe: Kumele singakhohlwa ukuthi iKwaZulu-Natal ithwele ngeqoma uMsholozi kanti uNdosi kuke kwavela ukuthi uhambisana noguquko oluvuna iSekela Mengameli uKgalema Motlanthe.
Angeke uthathe inyoka uyifake ebhantshini ngoba izofike ikujikele phambili isibona ezinye, angeke iKZN ihambe naye ekubeni engeke avote nayo.
UThembinkosi Gudman Indidane Mngomezulu uthe: UCele kubukeka sengathi sekuphelile ngaye ezintweni ezithinta uKhongolose ngendlela engibona ngayo, ubenza umsebenzi omuhle oncomekayo eqenjini nasemphakathini njengoba wakwazi ukunciphisa izinga lobugebengu ezweni.
Ufike wayimosha odabeni lwakhe lwamabhilidi, amagalelo akhe wonke avele ashabalala.
UMthoh Jeza uthe: Ukulungele ukuba ungqongqoshe eKZN, hhayi kuzwelonke..Unazo isikhwepha zokusebenza emphakathini.
UZamo Kunene uthe: Namanje ngisakhala ngoCela, ubephethe kahle embuthweni wamaphoyisa, yebo kungenzeka walenza iphutha kungenzeka akanalo ulwazi ngezinto ezithize zasemahhovisi.
Ngithi okungenani kwakumele namnqinde amandla kodwa aqhubeke nomsebenzi wakhe abengumkhuzi wamaphoyisa.
UBoynkie Madondo uthe: UCele uyadingakala embuthweni wamaphoyisa, ukube akaxoshwanga yayingeke yenzeke inhlekelele eyenzeka eMangaung.
Sekucacile ukuthi akafuneki umuntu osebenzayo, akayekelwe ke ngoba uyaweza umsebenzi wakhe, esaphethe ezokuthutha wayezibambela ngezanda kwaZulu-Natal lalungafakwa.
Uma kuthiwa kusetshenziswa izisdakamizwa elokishini wayenganqeni ukungena kulo ezihambela ngezakhe, kuphele yonke inkohlakalo.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Johannesburg - Kutholakale owesifazane ebulewe eVerdwaal ngase-Itsoseng, kusho amaphoyisa aseNorth West embikweni wawo wangoMsombuluko.
"Isidumbu sitholwe ngoMsombuluko ngabo-07:00 ngumuntu obezidlulela esigangeni ngaseVerdwaal number 2," kusho uCaptain
Amanda Funani.
Uthe lo wesifazane, obalelwa eminyakeni ephakathi kuka-18 no-25 ubudala, ubeshaywe ngesikhali esingaziwa ekhanda.
UFunani uthe lo wesifazane ubegqoke isikibha esi-pink, ijakhethi ebomvu, ijini eluhlaza namateku e-All Star amnyama.
"Imbangela yalesi sigameko ayikaziwa okwamanje, kanti futhi akukaboshwa muntu."
- Landela
IzindabaNews24 kuTwitter
SAPA


text:
Uyalulama u-R Mashesha weBig NUZComment on this story
SANDILE MAKHOBA noFANELESIBONGE BENGU
SEKUSEDUZE ukuthi liphinde libonakale esiteji ilungu lekwaito, iBig NUZ, ebelisabanjwe ngukugula.
USbusiso Khomo, odume ngelika-R Mashesha, uthe abalandeli bakhe abebekhathazekile ngaye bangabe besakhathazeka njengoba eselulama futhi esezobuyela ngokugcwele eqenjini.
Muva nje iBig Nuz emicimbini ibisibonakala namalungu amabili kuphela uMampintsha noDanger ngenxa yokuthi u-R Mashesha ubexinwe ngukugula, esayompontshwa amanzi emaphashini.
Sekuphele cishe izinyanga ezinhlanu u-R Mashesha engabonakali lapho kuhlanganyele khona iBig NUZ.
Uveze izindaba zokuthi usezobuya ngokugcwele kwiBig NUZ ngenkathi Isolezwe limvakashele eMlazi, yize ebebonakala ukuthi kade egula kodwa ubebukeka esebuyela esimeni abekusona esengumqemane.
“Yize bengingabonakali nozakwethu kodwa angikaze ngiyeke ukusebenza njengoba bengiqhubeka nokubhala izingoma futhi bengiba yingxenye yokuhlela eminye imicimbi ye-Afrotainment (okuyinkampani abaqopha ngaphansi kwayo) njengalo obuseNewcastle ngempelasonto,” kusho u-R Mashesha.
Ngesikhathi engabonakali lo mculi kuze kwasabalala ku-Twitter nakwezinye izinkundla zokuxhumana ukuthi useshonile futhi ubulawe yigciwane lengculazi.
“Kusho ukuthi ngisekude ukufa kodwa angisazinaki izinto ezibhalwa ezinkundleni zokuxhumana. Uma ungaphika nazo ungaze uzilengise.”
Lezi zintatheli zichithe naye cishe amahora amathathu eMlazi kwenye yezindawo zokuwasha izimoto lapho khona lo mculi ebeyowasha khona imoto yakhe abezishayelela yona.
Njengoba ubesebuyele ekhaya ukuyohlala nonina ngenxa yokungaphatheki kahle, uthe ngesonto elizayo uzobuyela emzini weBig Nuz ukuze ayoqala ukusebenza nozakwabo.
Uveze ukuthi iBig Nuz izokhipha ngonyaka ozayo futhi ezinye zezingoma sezikhona.
U-DJ Tira, ongumphathi we-Afrotainment, uthe emasontweni amabili azayo uzoqala ukubonakala esiteji u-R Mashesha.
“Kunengoma ekwi-albhamu yami ethi Summer Time acula kuyo u-R Mashesha sizoqopha i-video yayo naye ekhona njengoba eselulama,” kusho uTira.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UZuma ukhathazekile ngodlame lwaseCAR
2013-01-03 11:01
Johannesburg - UMengameli uJacob Zuma usethumele ithimba elihamba nongqongqoshe ukuthi liyohlola isimo eCentral African Republic (CAR), kusho uMnyango wezangaPhandle nokuBabambisana.
"UMengameli uZuma uthumele uNgqongqoshe wezokuVikela uNosiviwe Mapisa-Nqakula ethi akayohlola lokho okwenzeka eCAR, kusho isitatimende sikaClayson Monyela, okhulumela uMnyango.
Lokhu kuyingxenye yemizamo yeNingizimu Afrika yokuzama ukudala ukuthula eCAR.
"INingizimu Afrika iyakugxeka ukuqhubeka kodlame okuqhutshwa ngamasosha. Lokhu kubukela phansi isivumelwano esenziwa eLibreville.”
UMonyela uthi umengameli uphakamise ukuthi kubekwe phansi izikhali ngokushesha.
"Sithi amaqembu awaziqhelelanise nezigameko ezinodlame, ezihlukumeza izakhamizi namalungelo abantu.”
INingizmu Afrika iphakamisa ukuthi kube nokuxoxisana phakathi kukaMengameli wezwe uFrancois Bozize namaqembu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
AbeJoyous emcimbini wokuhalalisela ibandlaComment on this story
MBALI KHANYILE
ABACULI beqembu eliyintandokazi kwabaningi, iJoyous Celebration bazojabulisa abalandeli bomculo wokholo emcimbini obizwa nge-Tribute To Gospel Music Show ozobe use-Oasis Fellowship, kwa-W, eMlazi namhlanje ntambama.
Phakathi kwabaculi abazobe benandisa kulo mcimbi kubalwa uNkanyiso Bhengu, Brenda Mtambo, Sibongiseni Mbhele, Monde Mhlongo, Lungi M, Mvuselelo Buthelezi nabanye abaculi beJoyous Celebration.
Inhloso yalo mcimbi wukuhalalisela ibandla likaBishop L A Buthelezi iNew Life ngempumelelo yalo. Nguyena owaba negalelo ekuthuthukiseni laba baculi asebemnka-ntshubomvu kulo mkhakha ngokusho kukaXolani Sithole ongomunye wabahleli bomculi.
“Ibandla i-New Life libe neqhaza elikhulu kakhulu ekukhiqizeni abaculi abafana nalaba abazobe benandisa kulo mcimbi. Ngakho-ke singabaculi abadlule esandleni sikaBishop Buthelezi, sihlele ukuthi kube nale ndumezulu yomcimbi ngenhloso yokudumisa sibonge uNkulunkulu sihlangene sonke njengezingane ezidlule esandleni sikaButhelezi,” kubeka uXolani oyobe engomunye wabaculi abazobe benandisa.
Echaza ngokuzokwenzeka kulo mcimbi uthe abaculi abazobe benandisa bazoxuba izingoma zabo nezika-Buthelezi ezitholakala kwi-albhamu yakhe yokuqala esihloko sithi Our Father yango-2009.
Phakathi kwezingoma ezitholakala kuleli cwecwe okuyobe kunandiswa ngazo kubalwa ethi I Know The Lord Will Make A Way, This Is Heaven, Hold On nezinye.
Eqhuba uthe lo mcimbi ngowokubonga uButhelezi obasize kakhulu empilweni yabo njengoba sebekuleli zinga abakulona emkhakheni wezomculo.
“Ukukhula umesaba uNkulunkulu nokungalilahli ithemba kuzo zonke izinto ozenzayo ngezinye zeziyalo esasihlezi sizinikwa nguBishop Buthelezi sikhula nengingasho nje ngizigqaje ngokuthi usikhulisile njengezingane zakhe,” kusho uXolani.
Kwamukeleke wonke umuntu ofisa ukudumisa abonge uNkulunkulu ngamenzele khona empilweni kulo mcimbi ozoqala ngo-7 kusihlwa.
Amathikithi okungena abiza u-R120 atholakala eComputicket.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Zibakhalele abasolwa kwelama-ATMComment on this story
INTATHELI YESOLEZWE
KUBOSHWE amadoda ayishumi asolwa ngokuba ngongqondongqondo bokuqhunyiswa kwemishini yemali ngamabhomu KwaZulu-Natal kanti kusolakala ukuthi ayathinteka nasekubulaweni kwephoyisa eMgungundlovu.
Abasolwa baboshwe entathakusa izolo ngesikhathi besendleleni phakathi kwakwaHlabisa naseMtubatuba.
Bebesuka eGauteng kanti baboshwe wuphiko olulwa nobugebengu obuhleliwe eMgungundlovu ngokubambisana neMtubatuba Tactical Response Team.
Ukuboshwa kwalaba kulandela uphenyo olunzulu lwamaphoyisa selokhu kwaqubuka izigameko zokuqhunyiswa kwemishini yemali eMgungundlovu namaphethelo.
Uphenyo beluholwa ngu-Captain Tienie Botha wamaphoyisa aseMgungundlovu.
Ukuboshwa kwabasolwa kwenzeke ngenxa yokulunywa indlebe kwamaphoyisa ngumthombo obuyazi iminyakazo nezinhlelo zabo.
Baphakathi kweminyaka engu-30 nengu-40.
Kulindeleke ukuthi bonke abasolwa bavele eNkantolo yeMantshi yaseMgungundlovu kusasa lapho zizobe ziqinile ezokuphepha.
INhloko yophiko olubhekele ubugebengu obuhleliwe eThekwini, uColonel Eddie Van Rensburg, uthe abasolwa abathathu kulaba ababoshiwe bebefunwa uthuli eGauteng ngamacala okuqhumisa ngamabhomu imishini yemali.
Abanye abane bebengaphandle ngebheyili ngamacala ehlukene aphathelene nokuqhunyiswa kwemishini yemali.
Uthe yize abaphangi besebenzisa ulwazi lwezombutho wezempi kodwa akekho kubo oyisosha noma owake waba sembuthweni wezokuvikela.
U-Van Rensburg uthe ezobunhloli emaphoyiseni bezilokhu zilandela umkhondo wabasolwa kusuka ngo-Okthoba nyakenye.
Kunezinsolo zokuthi ababoshiwe bebehlela ukuqhumisa umshini wemali eZululand.
Uphenyo lwamaphoyisa luholele ekutheni kutholakale imoto eyiveni yokwebiwa ebineziqhumane ngasemngceleni waseMozambique. Amaphoyisa athe iziqhumane zatholakala ngesikhathi kuseshwa kahle imoto zithukusiwe emzimbeni wayo.
Iqembu lalezi zigebengu kuthiwa liqhumisa imishini eGauteng, KwaZulu-Natal, Western Cape naseFree State.
Indawo okudlange kuyo laba baphangi KwaZulu-Natal yizindawo ezimaphakathi nesifundazwe.
Amalungu aleli qembu lezigebengu kuthiwa azalelwa KwaZulu-Natal futhi akhulela khona, iningi labo lihlala emahostela eBergville. U-Van Rensburg uthe njengamanje abaphangi sebehlala eGauteng kanti beza esifundazweni uma “bezosebenza” maqede babuyele emuva.
Uthe bayingozi enkulu futhi kabananazi ukudubula uma becabanga ukuthi khona obalandelayo noma balandelwa ngamaphoyisa. “Abanalo uvalo. Sesisebenze kanzima ubusuku nemini kusuka ngo-Okthoba ukuze sivalele laba bantu,” kusho u-Van Rensburg.
Uthe bebengafuni ukuthi babathuse yingakho bengajahanga ukuthi bababophe ngokwehlukana kodwa babalindile ukuze babavalele bonke.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Izobuyela emoyeni i-1time
2012-11-09 14:04
Johannesburg - Ukumiswa kwezindiza zenkampani yakwa-1time kubukeka kuzokuba yinto nje yesikhashana njengoba abaphathi benkampani sebefake isicelo sokuthi banikwe imvume yokusebenza ngaphansi kwabakwa-Air Services Licensing Council (ASLC).
Umbiko wabakwaMoneyweb uthi izikhulu ezihlanganisa uRodney James, nowabe eyisikhulu esiphezulu kwa-1time Airlines Pty Ltd, zibhalele uMnyango wezokuThutha zazisa ngalesi sicelo.
Isicelo safakwa ngaphansi kwenkampani iCobolar Pty Ltd, mhla zinhlanu ku-Okthoba kanti kuqedwe ukuhlanganisa amakhanda ngaso mhla ziyisikhombisa kuNovemba.
Imibiko ithi uma uphinda uqala umsebenzi, kuzobe sekusetshenziswa igama elisha, abakwa-Acsa baqhubekile nokuphikisa imibiko ethi banomthelela ekuweni kwenkampani i-1time.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Sidinga amagoli - RDS
2012-12-13 12:05
Johannesburg - Uma i-Orlando Pirates ifuna ukuvala igebe elivulwe yizimbangi zayo iKaizer Chiefs, kumele iqinise phambili ngasemapalini, kusho umqeqeshi wayo uRoger de Sa.
IPirates ilandela ngemuva kweChiefs, ngamaphuzu amathathu, ngoLwesihlanu izodlala neMaritzburg United, ePort Elizabeth.
“Lo mdlalo uzoba nzima, kumele sishaye amagoli,” kusho uDe Sa.
“Emidlalweni emibili esisanda kuba nayo, sishaye igoli elilodwa, silahle amathuba amaningi.”
Inhlanhla yePirates yagcina ukubonakala ngoNovemba, ngesikhathi ivalela amagoli ayishumi, emidlalweni emine.
U-RDS uthi bavuleke amehlo ngemuva komdlalo obubhekwe ngabombu phakathi kweBhakabhaka namaGlamour Boys.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kubanjwe 2 ngokuqhumisa i-ATM
2012-07-12 10:03
Cape Town - Kuboshwe amadoda amabili asolwa ngokuqhumisa umshini wokukhipha imali, i-ATM, ngesikhathi bebanjwa eMfuleni, eKapa, kusho amaphoyisa aseWestern Cape.
ULieutenant Colonel Andrè Traut uthe amaphoyisa abecuthe ngaku-ATM ekuMain Road, eWesbank, ngabo-04:30 ase ebona abantu abane beqhamuka.
Kube sekuba nempi yezulu lezandla kwathi abantu ababili, abaneminyaka engu-27 no-36 ubudala, baboshwa.
Abanye ababili bakwazile ukubaleka.
Kutholakale iziqhumane nesibhamu endaweni yesigameko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Johannesburg - Umgadli weKaizer Chiefs uLehlohonolo Majoro
usejoyine iBafana Bafana eRustenburg, ungene esikhaleni sika-Eleazar Rodgers.
UMajoro uhlangane neqembu
ngoLwesithathu ngemuva kokuba uRodgers ededeliwe eqenjini lesizwe ukuba ayoba
yingxeye yeqembu lakhe iSantos elisazodlala kweyomkhumulajezi yeNational First
Division.
UMajoro uzohlangana nabadlali abafana
noSiyabonga Nomvethe ukuzoqinisa phambili njengoba belungiselela imidlalo
yokuhlungelwa imidlalo yeNdebe yoMhlaba ka-2014 abazoyidlala ne-Ethiopia
neBotswana ngoJuni.
UNomvethe, 34, uthe ukuthokozole ukuthi
usezodlala ezingeni lomhlaba futhi , ngemuva kokungadlali iminyaka emibili.
“Nginethemba futhi sizophumelela,” kusho
uNomvethe uthe, “ Akumele sidikibale. Sinabo abadlali futhi abasebancane ngakho
sizophumelela, ukufaka amagoli. Iqembu lizokwenza okuncomekayo.”
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
SAPA


text:
'Thembekani ekukokheleni intela'
2012-07-03 10:00
Johannesburg - Abantu baseNingizimu Afrika bayanxuswa ukuthi bathembeke bakhokhele intela ngokufanelekile, kunxusa uNgqongqoshe wezeziMali uPravin Gordhan.
Ungqongqoshe utshele abezindaba ePitoli ngoMsombuluko wathi bazolutheza olunenkume abantu abaqola intela.
"Kuze uhulumeni ezokwazi ukuhambisa ngendlela izidingo zomphakathi, kuze abantu abahlwempu bezokwazi ukuhlomula, kumele abantu abakhokha intela babe nokwethembeka, bazeke ukuthi bahola malini bese behlonipha intela," kuchaza uGordhan.
"Kunabantu abaningi abangathembekile ekukhokheni intela. Labo kumele bakumele ukubhekana nengalo yomthetho," kuxwayisa uGordhan.
Abaqoqi bentela bakwazi ukuthola nanoma ngubani obalekela ukukhokha, kusho ungqongqoshe.
"Kumele sithumele umlayezo ocacile kubahlali baseNingiizmu Afrika. Kuyokusiza wena uqobo ukwazisa ngokuphelele imali ekungenelayo kuze ungeke uzithole usubhekene nenkinga."
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Sigxekiwe isinqumo sikaBonang
2012-09-11 13:15
Johannesburg - Umethuli wezinhlelo kuthelevishini nowayengumsakazi, uPenny Lebyane, uzwakalise ukudumala ngesinqumo sikaBonang Matheba sokuhoxisa amacala abewabeke uThemba Nkosi, nowaziwa ngelikaDJ Euphonik, kubika iSowetan.
Laba bobabili bafinyelele esivumelwaneni sokuxazulula lolu daba ngaphandle kwenkantolo.
UMatheba obengumethuli weLive ube eseyalela inkantolo ukuthi ahoxiswe wonke amacala abekwe lo msakazi we-5FM ophinde anandise emakilabhini ngokuklwebha amapuleti.
ULebyane uthe: "Ngiyayiqonda ingcindezi uBonang angaphansi kwayo, kodwa ukuhoxisa amacala sekuvele kwadibhiza yonke imizamo yokulwa nodlame olubhekiswe kwabesifazane.
"Abaningi babukela kuBonang kanti la efika khona kuyacaca.
"Manje umelwe ngumsebenzi wokuchaza ukuthi kungani ehoxise amacala kula mantombazane abukela kuyena naseke adlula kulokhu adlule kukho.
UMatheba ethintwa akathandanga ukuphawula ngalolu daba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24